Auto Motor Sport gr: GP Βελγίου: Στη θρυλική πίστα του Σπα\nΑυτή την Κυριακή θα διεξαχθεί στο οροπέδιο των Αρδεννών, ο 11ος αγώνας του παγκοσμίου πρωταθλήματος της F1 σε απευθείας μετάδοση από τη Δημόσια Τηλεόραση και τον ΟΤΕ στις 15:00 ώρα Ελλάδας.\nΤο πρωτάθλημα της F1, ξαναρχίζει μετά την καλοκαιρινή ανάπαυλα των 3 εβδομάδων μ’ έναν αγώνα μοναδικού χαρακτήρα. Η πρώτη φορά που διοργανώθηκε το GP του Βελγίου στην πίστα του Σπα ήταν το 1950, φέτος θα είναι η 46η. Οι Σουμάχερ και Ράικονεν έχουν κερδίσει τους έξι από τους δέκα αγώνες που έγιναν στη θρυλική διαδρομή τα τελευταία χρόνια. Ειδικότερα ο Iceman έχει τέσσερις νίκες ενώ ο Αλόνσο δεν έχει κερδίσει στη συγκεκριμένη διαδρομή στην οποία έχουν από μια νίκη οι Χάμιλτον και Φέτελ. Αυτοί είναι οι τέσσερις πιλότοι που προηγούνται στη βαθμολογία του πρωταθλήματος με το Φέτελ να είναι στην κορυφή (172β.) το Ράικονεν να ακολουθεί (134β.) και τους Αλόνσο (133β.) και Χάμιλτον (124β.) να βρίσκονται ουσιαστικά στη μάχη του τίτλου καθότι απομένουν εννιά αγώνες και 225 βαθμοί να μοιραστούν.\nΌτι κι αν γίνει στο Βέλγιο ο Σεπτέμβριος προβλέπεται καυτός, καθότι ακολουθούν άλλοι δυο αγώνες στο ναό της ταχύτητας την κατακόκκινη Μόντσα στις 989 και στο Μονακό της Ανατολής, τη Σιγκαπούρη υπό το φως των προβολέων στις 22/9.\nΤο Βελγικό GP στο Σπα μαζί με αυτά στο Μονακό, στο Σίλβερστον και στη Μόντσα αποτελούν την παλιά φρουρά πιστών στη F1. Το Σπα είναι η πιο μεγάλη σε μήκος πίστα του πρωταθλήματος καθώς ξεπερνά τα επτά χιλιόμετρα κατά τέσσερα μέτρα και μια από τις πιο ιστορικές καθώς GP διεξάγεται εκεί από το 1950. Το σημερινό μήκος της πίστας είναι το μισό από την αρχική διαδρομή που περνούσε από τα γύρω χωριά το Σπα, το Φρανκοσάμπ και το Μαλμεντί. Λόγοι ασφαλείας περιόρισαν το μήκος της διαδρομής στο μισό όταν το Σπα επανήλθε στο ημερολόγιο το 1983.\nΦέτος διοργανώνεται στο Σπα αγώνας για 46η φορά. Το μικροκλίμα του οροπεδίου που δεσπόζει στα δάση των Αρδεννών έχει δώσει στο παρελθόν αλησμόνητους αγώνες με θρυλικές μονομαχίες αλήστου μνήμης. Από τα συγκρουόμενα και τον καβγά Σουμάχερ – Κούλθαρντ το 1998 στο προσπέρασμα του Χάκινεν στο Σουμάχερ το 2000 αλλά και την κόντρα Ράικονεν - Χάμιλτον το 2008. Στο Σπα έχει κερδίσει 6 φορές ο Μ.Σουμάχερ, 5 φορές ο Άιρτον Σένα ενώ οι Κλαρκ – Ράικονεν έχουν από 4 νίκες. Οι Ντέιμον Χιλ και Μανουέλ Φάντζιο έχουν από 3 νίκες.\nΟ πολυνίκης στη συγκεκριμένη διαδρομή, Μ.Σουμάχερ δε μπορούσε ποτέ να φανταστεί όταν έκανε ντεμπούτο στη F1 το 1991 στο Σπα, πως 21 χρόνια μετά σε ηλικία 43 ετών θα συμπλήρωνε εκεί 300 συμμετοχές σε GP. Στην πίστα του Σπα εκτός από ντεμπούτο, το ‘91 ο Σουμάχερ έχει σημειώσει την πρώτη νίκη της καριέρας του, το 1992 από τότε ακολούθησαν άλλες 90, πέντε εξ’ αυτών στο Σπα (1995, 1996, 1997, 2001 και 2002). Η τελευταία μάλιστα νίκη στο Σπα σήμανε την κατάκτηση του 5ου τίτλου στην καριέρα του Γερμανού που φέτος είναι η πρώτη χρονιά που δεν αγωνίζεται στη F1.\nΤη θέση του στο κόκπιτ της Mercedes πήρε ο Λιούις Χάμιλτον ο οποίος αναφερόμενος στο συγκεκριμένο αγώνα τόνισε μεταξύ άλλων: " Νιώθω ότι πέρασε πάρα πολύς καιρός από τότε που βρέθηκα τελευταία φορά στο μονοθέσιο και πήρα τη νίκη στην Ουγγαρία. Ανυπομονώ να οδηγήσω ξανά. Τις προηγούμενες μέρες βρέθηκα στο εργοστάσιο της ομάδας για συναντήσεις με τους μηχανικούς και εξάσκηση στον προσομοιωτή. Το κλίμα στην ομάδα είναι πολύ θερμό μετά την καλοκαιρινή ανάπαυλα. Το Σπα είναι φανταστική διαδρομή, η οδήγηση εκεί είναι απόλαυση. Ανυπομονούμε για το δεύτερο μισό της σεζόν όπου πιστεύουμε ότι θα μπορέσουμε να πετύχουμε καλά αποτελέσματα.\nΟι περισσότεροι πιλότοι θεωρούν το Σπα ως την καλύτερη πίστα στον κόσμο, όχι τυχαία βέβαια. Στροφές όπως η θρυλική Eau Rouge αλλά και οι Πουχόν, Μπλανσιμόντ αλλά και το σικέιν της «στάσης λεωφορείου» αποτελούν θρύλο στους αγώνες. Προσωπικά θεωρούμε πως όποιος δεν έχει ζήσει πέρασμα μονοθεσίου από την Eau Rouge με τέρμα γκάζι, δεν έχει ολοκληρωμένη εικόνα της F1.\nΜιλώντας σχετικά ο τέσσερις φορές νικητής (2004, 2005, 2007, 2009) Κίμι Ράικονεν σημείωσε: «Βάζω στοίχημα πως δεν υπάρχει πιλότος στο grid που να μην του αρέσει το Σπα. Για μένα είναι η καλύτερη πίστα του κόσμου. Μου άρεσε από την πρώτη φορά που βρέθηκα εδώ το 2000 με Formula Renault». Ο Ράικονεν θεωρεί πως μια νίκη στο Βέλγιο θα του επέτρεπε να διατηρηθεί στο παιχνίδι του τίτλου.\nΟ νικητής του αγώνα το 2011 και πρωτοπόρος της βαθμολογίας, Σεμπάστιαν Φέτελ έχει ανέβει στο βάθρο και στα τέσσερα τελευταία GP που συμμετείχε στο Σπα: «Πρόκειται για μία από τις αγαπημένες μου πίστες, με εντυπωσιακή φυσική ομορφιά γύρω από την αγωνιστική διαδρομή. Χάρηκα πολύ που κέρδισα εκεί το 2011. Περιέχει κάθε είδους στροφές: πολύ γρήγορες, μέσης ταχύτητας αλλά και αργά chicane, που εναλλάσσονται με πολύ γρήγορες ευθείες. Οι υψομετρικές διαφορές και ο απρόβλεπτος καιρός μετατρέπουν την οδήγηση σε μεγάλη πρόκληση – καλοδεχούμενη όμως για κάθε οδηγό αγώνων».\nΜε την πιθανότητα βροχής να είναι πάντα υψηλή και τις θερμοκρασίες χαμηλές η Pirelli επέλεξε για το Σπα τις δυο πιο σκληρές γόμες της γκάμας της, συνδυασμός προβλέψιμος ακόμη και με τη νέα δομή ελαστικών που έλυσε τα θέματα ασφαλείας. Μιλώντας σχετικά ο αγωνιστικός διευθυντής της ομάδας Πωλ Χέμπερι σημείωσε: «Το Σπα είναι μια επική πίστα που συνιστά μια από τις μεγαλύτερες προκλήσεις για τα ελαστικά μας. Αυτό συμβαίνει γιατί ασκούνται πολύ υψηλά φορτία στα ελαστικά τόσο κατακόρυφα σε στροφές με μεγάλη υψομετρική διαφορά όπως η Eau Rouge αλλά και πλευρικά σε στροφές όπως η Blanchimont. Συχνά τα ελαστικά πιέζονται από συνδυασμούς δυνάμεων που ασκούνται με διαφορετική φορά και διεύθυνση ταυτόχρονα. Αυτό αυξάνει πολύ τις απαιτήσεις από τα ελαστικά. Η προστασία τους κατά τη διάρκεια ενός γύρου είναι ακόμη πιο σημαντική λόγω του αυξημένου μήκους της πίστας. Υπάρχουν πολλές επιλογές στρατηγικής στο Σπα και το μόνο σίγουρο είναι ότι οι ομάδες πρέπει να είναι ευέλικτες γιατί ο καιρός αλλάζει τόσο γρήγορα στο Σπα".


Alfredo, Γενεύη - Κριτικές εστιατορίων - TripAdvisor\nΓαλλικά εστιατόρια με Υπαίθρια τραπέζια για: Coulouvreniere Rois\nΕστιατόρια σε Δείπνο για: Saint-Fraçois\nΝο 545 από 1.610 Εστιατόρια - Γενεύη\nΚρίμα που το ανακαλύψαμε τελευταία μέρα\nΠαρά πολύ ωραίες ιταλικες γεύσεις. Η πιτσα έχει παρά πολύ καλή ζύμη. Η πάστα όπως έπρεπε να ήταν βρασμένη. Το προσωπικό πολύ ευγενικό και εξυπηρετικό. Οι τιμές παρα πολύ καλές. Συγχαρητήρια\n2 Ευχαριστούμε, eleftheriosd84\nΕπισκεφθήκαμε αυτό το χώρο την Κυριακή το βράδυ. Η διακόσμηση ήταν φιλόξενη και οι τιμές ήταν λογικές. Για να λέμε ότι πληρώσαμε περισσότερες τιμές για ένα παρόμοιο γεύμα την προηγούμενη ημέρα. Κατά την είσοδό μας αφέθηκαν να κάθουν και να τραβήξουν ένα μενού για τους...εαυτούς μας, καθώς δεν υπήρχε κανένας διαθέσιμος να μας κατευθύνει. Όταν ήμασταν παρευρισκόμενοι, τα ποτά και το γεύμα μας ελήφθησαν και τα τρόφιμα σερβίρονται μέσα σε εύλογο χρονικό διάστημα. Το γεύμα ήταν ζεστό και φαινόταν φρέσκο. Παραγγείλαμε επιδόρπιο. Για ένα γευστικό γεύμα 2 ενήλικα γεύματα 1 επιδόρπιο και νερό βρύσης πέρασα λίγο κάτω από το 55 Ελβετικό φράγκο Όταν επισκέπτεστε αυτό το εστιατόριο, επισκεφθείτε το εστιατόριο μετά τις 6:30 μ.μ. Η συνολική εμπειρία ήταν μεγάλη, η εξυπηρέτηση πελατών δεν ήταν αρκετά εξαιρετική για μια συμβουλή. Θα συνιστούσατεΠερισσότερα\nΑυτό το εστιατόριο βρίσκεται ακριβώς στο δρόμο από το ξενοδοχείο μας (Hotel Suisse) και σε μια θυελλώδη νύχτα, ήταν ακριβώς η σωστή απόσταση για να φτάσετε. Παραγγείλαμε μια πίτσα και τα ραβιόλια. Και τα δύο πιάτα ήταν καλά. Το ντεκόρ ήταν πρόσφατα αναβαθμισμένο και ήταν...πολύ ωραίο. Η εξυπηρέτηση ήταν αρκετά αργή και υπήρχαν μόνο δύο άλλα τραπέζια γεμάτα εκτός από δικά μας. Αν δεν κάλεσαν κάποιον, δεν έφτασαν καθόλου. Ευτυχώς δεν ήμασταν σε καμία βιασύνη. Και τα δύο κύρια μαθήματα, 2 ρούμι και κοκ, επιδόρπιο τριών κουταλιών παγωτού ανήλθαν σε 75 δολάρια - το αναμενόμενο ποσό που δόθηκε σε μια ακριβή πόλη.Περισσότερα\nΚαλός συνδυασμός τιμής και ποιότητας\nΕίχαμε ένα καθυστερημένο δείπνο εδώ που ήταν ένα από τα πλησιέστερα εστιατόρια στο ξενοδοχείο μας. Δεν υπάρχει μεγάλη προσδοκία κατά την είσοδο, αλλά έχουμε μια θετική έκπληξη. Νίκαια ιταλικό φαγητό, ευγενική εξυπηρέτηση και εξυπηρετική εξυπηρέτηση και τελικά εύλογο ποσό CHF στον έλεγχο. Σίγουρα θα επιστρέψουμε...όταν θα επισκεφθούμε την επόμενη φορά τη Γενεύη.Περισσότερα\nΕίχε κολλήσει στη Γενεύη λίγες εβδομάδες πίσω και περιπλανήθηκε το βράδυ της Πέμπτης για μερικά ζυμαρικά και συναντήθηκε με τον Alfredo. Κατά την είσοδο στο προσωπικό ήταν πολύ φιλικό και φιλόξενο και είχε ένα αγγλικό μενού. Παραγγείλαλα τη σούπα minestrone και την penne aribiatta. Τα...ζυμαρικά έφτασαν που φαίνονταν υπέροχα και η σερβιτόρα τότε θυμήθηκε ότι διέταξα τη σούπα για να μην ασχοληθώ με αυτό. Τα ζυμαρικά ήταν υπέροχα, ζεστά με μια καλή νότα τσίλι. Το εστιατόριο πήρε το λεωφορείο και είχε μια καλή ατμόσφαιρα, θα πάει ξανά.Περισσότερα\nΤα καλύτερα ιταλικά ζυμαρικά και πίτσα\nΑυτό είναι το καλύτερο εστιατόριο που έχω επισκεφτεί ποτέ. Εξαιρετικό πίτσα και ζυμαρικά με πολύ καλές τιμές στη Γενεύη. Καλή εξυπηρέτηση και το προσωπικό είναι πολύ φιλικό. Πρέπει οπωσδήποτε να επισκεφθείτε το εστιατόριο στη Γενεύη.\nΤο εστιατόριο είναι φωτεινά και ανεπιτήδευτο. Η υπηρεσία είναι άμεση και επαγγελματική. Τα κρασιά είναι λογικές τιμές. Είχα το carbonara που έφτασε ζεστό και φρέσκο και νόστιμο.\nΠολύ φιλικό προσωπικό, ωραία ατμόσφαιρα, είχαμε την πίτσα και ήταν πολύ νόστιμο και καλή τιμή - σίγουρα θα ξαναπάω!\nΩραίο άνετο μέρος και πολύ λογικές τιμές. Είχαμε μια εξαιρετική πίτσα με καλό πλούσιο γαρνιρίσματα. Υπηρεσία και οι άνθρωποι ήταν πολύ ωραία. Απολαύστε\nΕίναι ένα καλό παραδοσιακό ιταλικό εστιατόριο. Το φαγητό είναι καλό, ειδικά τα μακαρόνια a la carbonara.\nΚοντινά ξενοδοχείαΔείτε και τα 108 ξενοδοχεία (Γενεύη)\nΔιεύθυνση: rue de Berne 1, Γενεύη 1201, Ελβετία\nΑριθμός τηλεφώνου: +41 22 731 15 55


Εκρηκτικές διαστάσεις λαμβάνει το cyberbullying | Typosthes\nΘΕΣΣΑΛΟΝΙΚΗ 07/02/2022 23:00\nΕκρηκτικές διαστάσεις λαμβάνει το cyberbullying\nΣυμβουλές για το τι πρέπει να προσέχουμε όταν σερφάρουμε στο διαδίκτυο, δίνει η Βασιλική Γκουντσίδου με αφορμή την Ημέρα Ασφαλούς Διαδικτύου\nΜε θέμα «Μαζί για ένα καλύτερο διαδίκτυο» θα εορταστεί στις 8 Φεβρουαρίου, η Ημέρα Ασφαλούς Διαδικτύου .\nΤι συμβαίνει όμως στην χώρα μας; Ποιοι είναι οι μεγαλύτεροι κίνδυνοι από το διαδίκτυο; Και πώς μπορούν οι γονείς να προστατέψουν τα παιδιά τους; Αλλά και οι ενήλικες γενικότερα πώς μπορούμε να είμαστε προετοιμασμένοι ώστε να μην πέσουμε θύματα πχ διαδικτυακής απάτης, να υποστούμε cyberbullying ή να διαβάσουμε fake news;\nΤο ΤyposThes μίλησε με την κυρία Bασιλική Γκουντσίδου που είναι Φυσικός, μέλος της Διοικούσας επιτροπής του ευρωπαϊκού προγράμματος για το cyberbullying και του International Observatory for School Climate and Violence Prevention (IOSCVP) και ζήτησε τις δικές της απόψεις σχετικά με το θέμα του ασφαλούς διαδικτύου που φαίνεται πως λαμβάνει και μεγαλύτερη σημασία με δεδομένο πως τα τελευταία δύο χρόνια λόγω της πανδημίας περνάμε ολοένα και περισσότερο χρόνο στο διαδίκτυο.\n«Όπως επισημαίνουν οι ειδικοί λόγω του covid πλέουμε σε αχαρτογράφητα νερά σήμερα στη ζωή μας. Με την ευκαιρία της Παγκόσμιας ημέρας για την Ασφαλή Πλοήγηση στο διαδίκτυο αξίζει να είμαστε προσεκτικοί όταν σερφάρουμε για να αποφεύγουμε τυχόν τσουνάμια», ανέφερε η κυρία Γκουντσίδου. Και συμπλήρωσε: «Είναι σε όλους μας γνωστά τα οφέλη που αποκομίζουμε από τις εξελίξεις της νέας τεχνολογίας στην καθημερινότητά μας. Άμεση επικοινωνία με οποιονδήποτε και οπουδήποτε με τη βοήθεια του κινητού μας τηλεφώνου, ακόμα και με αποστολή εικόνας και βίντεο. Εύκολη πρόσβαση για πληροφορίες σε όλο τον κόσμο, ευκολία στην επίλυση μοντέλων και αριθμητικών προβλημάτων και πολλά άλλα με τον προσωπικό μας πιθανόν ασύρματο και φορητό ηλεκτρονικό υπολογιστή. Τα παιδιά μας είναι πολύ καλύτεροι χειριστές και έχουν περισσότερες γνώσεις από εμάς, αφιερώνουν περισσότερο χρόνο και έχουν γεννηθεί μέσα στη μεγάλη τεχνολογική επανάσταση. Το ερώτημα που μας απασχολεί όλους είναι αν γίνεται κατάχρηση ή κακή χρήση των νέων μέσων, μια που η ψηφιακή τεχνολογία αποτελεί τη ραχοκοκαλιά της καθημερινής ζωής των εφήβων. Τα παιδιά σήμερα δεν παίζουν σε ανοικτούς χώρους στη γειτονιά (landscape), βλέποντας το ένα το άλλο στα μάτια, αλλά σερφάρουν στον κυβερνοχώρο (cyberspace) με άτομα από κάθε γωνιά του πλανήτη, των οποίων γνωρίζουν όχι την πραγματική τους ταυτότητα (identity), αλλά το προφίλ που εκείνοι επέλεξαν να παρουσιάσουν».\nΠαράλληλα τόνισε πως: «Το Διαδίκτυο έχει μια ιδιάζουσα δομή και λειτουργεί με διαφορετικούς κανόνες από ότι οι παραδοσιακές πόλεις που μεγαλώσαμε. Δεν ξέρουμε πού είναι ακριβώς, αλλά βρίσκεται παντού. Δεν πάμε σ’ αυτό, απλά κάνουμε log in και έρχεται αυτό σε μας. Δεν είναι απαραίτητο να δείξουμε την ταυτότητά μας αλλά όποιο προφίλ επιλέξουμε εμείς".\nΕστιάζοντας στη χώρα μας είπε πως : «Στην Ελλάδα εν όψει της προοπτικής του νέου e-school, κρίνεται απαραίτητη η ενημέρωση για τα προβλήματα και για τα μέτρα πρόληψης και αντιμετώπισης που εφαρμόζονται στις υπόλοιπες χώρες της Ευρώπης. Τα τελευταία δυο χρόνια, ακόμη και οι γονείς που ήταν επιφυλακτικοί, λόγω της πανδημίας διαπίστωσαν ότι τόσο τα παιδιά τους με την τηλεκπαίδευση όσο και οι ίδιοι με την τηλεργασία, αλλά και για να επικοινωνούν άφοβα με τους παππούδες ότι περνούσαν σχεδόν όλη την ημέρα online».\nΑναφορικά με τους κινδύνους στο διαδίκτυο σημείωσε ότι μερικοί από αυτούς είναι ο εθισμός, το phishing και το cyberbullying.\nΚαι εξήγησε: «Η βία μεταξύ των παιδιών δεν είναι κάτι το καινούριο. Το θύμα αλλά και ο θύτης μιας σχολικής επίθεσης θα πρέπει να εξετάζονται ως προς το χαρακτήρα, τη συμπεριφορά και την κοινωνική του ζωή σε βάθος χρόνου. Ενώ το κλασικό bullying φαίνεται να μην παρουσιάζει έξαρση σε παγκόσμια κλίμακα τα τελευταία χρόνια η νέα του μορφή γνωστή ως cyberbullying λαμβάνει εκρηκτικές διαστάσεις». Ειδικότερα για το τελευταίο ανέφερε πως «υπάρχουν διάφορες μορφές cyberbullying:\n1.Flaming: μιας ιδιόμορφη ηλεκτρονική μάχη. Περιλαμβάνει την αποστολή εχθρικών, προσβλητικών, επιθετικών, αγενών ακόμη και πρόστυχων μηνυμάτων σε ένα συγκεκριμένο ή περισσότερα πρόσωπα.\n2.Δυσφήμιση: αποστολή μηνυμάτων με μοναδικό σκοπό να θίξουν τη φήμη ή την υπόληψη κάποιου ή να τον διαβάλλουν στους φίλους του.\n3.Τελειωτικό χτύπημα: δημιουργία πινάκων όπου ο καθένας μπορεί να εκτονωθεί γράφοντας για συγκεκριμένο άτομο ό,τι κακοήθες σχόλιο επιθυμεί.\n4.Όταν σπάζουν τον κωδικό κάποιου, κάνουν υποκλοπή ή τον αλλάζουν, ή χρησιμοποιούν το λογαριασμό που τους εμπιστεύθηκαν, με σκοπό να στέλνουν μηνύματα σε άλλους, χωρίς να το γνωρίζει ο χρήστης.\n5.Outing: αποστολή σε τρίτους προσωπικών μηνυμάτων, φωτογραφιών και βίντεο που ήταν για ιδιωτική χρήση και είχε εμπιστευτεί ο χρήστης σε γνωστούς του.\n6.Trickery: όταν κάποιος παγιδεύει το χρήστη για να του αποσπάσει αυστηρά προσωπικά στοιχεία, τα οποία στη συνέχεια διοχετεύει στο δίκτυο. Επίσης λήψη φωτογραφιών και βίντεο από προσωπικές και ιδιωτικές στιγμές του θύματος.\n7. Happy slapping: λήψη φωτογραφιών ή βίντεο ανθρώπων που τυχαία ή κατόπιν στημένης φάρσας βρίσκονται σε δυσχερή θέση και η δημοσιοποίησή τους σε ηλεκτρονικά μέσα για «πλάκα». Πολύ διαδεδομένο είδος ιδιαίτερα μετά τη διάδοση των κινητών με κάμερα».\nΌπως ανέφερε η κυρία Γκουντσίδου: «Στον τύπο βρίσκουμε πολλές περιπτώσεις παιδιών-θυμάτων cyberbullying και δυστυχώς μερικά με μοιραία κατάληξη (bullycide). Ένα από τα πρώτα περιστατικά που έκανε το γύρο του κόσμου αφορούσε ένα κορίτσι που είχε αναπτύξει φιλικές σχέσεις με νεαρό μέσω του διαδικτύου. Στη συνέχεια αυτός της έστελνε απειλητικά μηνύματα και τελικά η κοπέλα αυτοκτόνησε. Στην έρευνα που ακολούθησε αποκαλύφτηκε ότι ο «νεαρός» ήταν μία γειτόνισσα του κοριτσιού.\nΗ καινούρια μορφή του εκφοβισμού και της παρενόχλησης μέσω του διαδικτύου και των κινητών διαφέρει σε αρκετά σημεία από την κλασική. Το θύμα του κλασικού bullying μπορούσε να νιώσει ασφάλεια μακριά από τους πιθανούς χώρους επίθεσης των δραστών και σίγουρα ήταν ήσυχο μέσα στο σπίτι του, κάτι που δεν συμβαίνει με το cyberbullying. Απ’ αυτό δεν μπορείς να κρυφτείς πουθενά εκτός και αν απενεργοποιήσεις τις ηλεκτρονικές σου συσκευές. Η ψυχολογική επιβάρυνση είναι μεγαλύτερη από τη σωματική. Είναι συνήθως ανώνυμο, απρόσωπο και μπορεί να έχει μεγαλύτερο σύνολο αποδεκτών από ότι το bullying, ακόμη και από ένα δράστη».\nΣτο πώς μπορούν να προστατευθούν οι νέοι σχολίασε πως «θα πρέπει να ενημερωθούν και να μάθουν να αναγνωρίζουν τις τεχνικές που χρησιμοποιούν οι δράστες, να μην εμπιστεύονται προσωπικά στοιχεία τους σε άλλους, να αντιδρούν άμεσα ακόμη και απενεργοποιώντας τις συσκευές τους και να αναφέρουν οποιοδήποτε περιστατικό σε κάποιον έμπιστο ενήλικα ή στους γονείς τους. Στην περίπτωση που κάποιο παιδί υπήρξε θύμα, κουβεντιάζουμε μαζί του για την εμπειρία του, καταγράφουμε προσεκτικά ποιοι εμπλέκονται στο συμβάν, πόσες φορές συνέβη, πού και τι ακριβώς συνέβη, και το διαβεβαιώνουμε ότι έκανε καλά που μας εκμυστηρεύτηκε το περιστατικό. Δεν το ενθαρρύνουμε σε καμιά περίπτωση να εκδικηθεί και τονίζουμε ότι δεν φταίει αυτό για το συμβάν. Όταν ο γονέας του θύματος αναφέρει το περιστατικό στο δάσκαλο, θα πρέπει να είναι ήρεμος και να έχει κατά νου ότι μπορεί να μη το γνωρίζει καθόλου ή να έχει ακούσει αλληλοσυγκρουόμενες απόψεις γι’ αυτό».\nΤι πρέπει να ξέρουμε για να αποφύγουμε το phishing\nΠαράλληλα η κυρία Γκουντσίδου τόνισε πως «Το τελευταίο διάστημα παρατηρείται έξαρση στοχευμένων προσπαθειών για αλίευση (phishing) λογαριασμών ηλεκτρονικού ταχυδρομείου, η στοιχείων που αφορούν αυστηρά προσωπικές πληροφορίες» Και έδωσε χρήσιμες πληροφορίες για το πώς να αποφύγουμε το φαινόμενο του phishing. Συγκεκριμένα ανέφερε:\n1.Αν κάποιος μας γνωρίζει καλά, το μήνυμα θα είναι προσωπικό και θα μας προσφωνήσει με το όνομά μας και ο αποστολέας θα είναι επώνυμος.\n2.Το μήνυμα θα πρέπει να είναι ψηφιακά υπογεγραμμένο με πιστοποιητικό, να προέρχεται από αναγνωρίσιμη αρχή πιστοποίησης, ώστε να είναι δυνατή η επαλήθευση της αυθεντικότητας του μηνύματος.\n3. Διδαχτήκαμε στο σχολείο να γράφουμε ορθογραφημένα Ελληνικά και να τα συντάσσουμε σωστά, άρα μηνύματα σε περίεργα Ελληνικά, θα πρέπει να θεωρηθούν αμέσως ύποπτα.\n4.Αυθεντικά μηνύματα δε θα μας προτρέψουν ποτέ να αποκαλύψουμε προσωπικά στοιχεία, η τα στοιχεία κάποιου λογαριασμού μας.\n5.Να μην ακολουθούμε (click) συνδέσμους που λάβαμε σε κάποιο τυχαίο μήνυμα που στάλθηκε χωρίς δική μας ενέργεια.\n6.Να έχουμε ενημερωμένο λειτουργικό σύστημα".\n«Ακόμη και οι ενήλικες εμπιστεύονται ότι βλέπουν γραμμένο στο διαδίκτυο. Προσοχή στα fake news, τις ψευδείς ειδήσεις, ή την παραπληροφόρηση, που σκοπό έχουν τη δυσφήμιση κάποιου προσώπου ή εταιρίας, ή ακόμη προσβλέπουν σε διαφήμιση για την απόκτηση εισοδήματος», συνέστησε η κυρία Γκουντσίδου.\nΣημείωση: Η Βασιλική Γκουντσίδου είναι Φυσικός, μέλος της Διοικούσας επιτροπής του ευρωπαϊκού προγράμματος για το cyberbullying και του International Observatory for School Climate and Violence Prevention (IOSCVP).\nΣυμμετείχε στη συγγραφή του βιβλίου «Cyberbullying through the new media-findings from an international network», με την επιμέλεια του καθηγητή Peter K Smith, Psychology Press Taylor and Francis Group, London and New York, 2013.


Ξέρουν από Τουρισμό;, της Τζίνας Δαβιλά - iporta.gr\nΩραιοζήλη-Τζίνα Δαβιλά / 20 Ιουνίου 2015 / 1 Comment\nκαι Pane di capo delivery: 224100-3600\nκαι 22410 69007\nΠάντα κοντά σου!\nΘυμώνεις με τους βλάκες;\nΜε τους ανίκανους;\nΕγώ θυμώνω με όλους αυτούς.\nΚαι κυρίως με τους φαιδρούς που αναλαμβάνουν να μιλούν επ’ονόματί μου και τα κάνουν μαντάρα.\nΣτους κυβερνητικούς αναφέρομαι που από θέση ισχύος και ανευθυνότητας κανονίζουν για μένα χωρίς εμένα.\nΘυμώνω που στην μεγαλύτερη δύναμη της Ελλάδας – που είναι ο Τουρισμός – έχουν μαύρα μεσάνυχτα και άγνοια κινδύνου ταυτόχρονα.\nΔηλαδή πόσο πιο απλά να τους πεις ότι ο Τουρισμός θα βοηθήσει την χώρα τώρα και στην διάρκεια του χειμώνα;\nΠρέπει αναγκαστικά να ζήσουν σε νησί για να διαπιστώσουν ιδίοις όμμασι την σπουδαιότητά του;\nΠρέπει να τους εξηγήσει κάποιος πως η λογική του τύπου να πληρώσει ο τουρίστας πολυτελείας οδηγεί στην απώλεια θέσεων εργασίας, στην αδυναμία των ξενοδοχειακών επαγγελμάτων να ανταποκριθούν στις υποχρεώσεις τους, στην αδυναμία να προωθηθεί ο εσωτερικός τουρισμός, στο ολοταχώς λουκέτο των ξενοδοχειακών επιχειρήσεων;\nΜετά την απόλυτη αδράνεια στην παραγωγή, ρίχνουν στην κατρακύλα και τον Τουρισμό.\nΌμως, ο μαρασμός και απαξίωση του τουρισμού, μεταφράζεται σε μαρασμό και απαξίωση για την οικονομία και την κοινωνία της Ελλάδας και σαφώς των νησιωτικών περιοχών.\nΑς περπατήσουν στην Μεσαιωνική πόλη της Ρόδου για να διαπιστώσουν αν κινούνται οικονομικά οι επιχειρήσεις.\nΑς συνομιλήσουν με τους καταστηματάρχες και τους ξενοδόχους για να διαπιστώσουν τον όγκο των προβλημάτων τους.\nΈχουν γνώση ή έστω υπόνοια τι κάνουν;\nΠοιοι; Οι πρώτη φορά Αριστερά!\nΠου δεν καταφέρνουν να συνεννοηθούν μεταξύ τους.\nΚαι που κάνουν Πολιτική της ταβέρνας.\nΑγαπώ τις ταβέρνες. Και τις κουβεντούλες που γίνονται πάνω από ένα ποτήρι κρασί.\nΑλλά η Πρωθυπουργία και η θέση της Ελλάδας δεν είναι ταβερνείο.\nΕίναι κάτι απείρως πιο σοβαρό και υπεύθυνο.\nΣε καμιά περίπτωση φαιδρό. Ή τζογαδόρικο. Ή ερευνητικό. Ή ό,τι άλλο θέλουν οι πρώτη φορά Αριστερά.\nΥγ: χιλιάδες οικογένειες ζουν από τον Τουρισμό. Τον Σεπτέμβρη, που οι δείκτες απόδοσης του 2015 θα είναι τραγικά μειωμένοι, οι πρώτη φορά Αριστερά, ας κάνουν τον απολογισμό τους, την αυτοκριτική τους και ας δώσουν λύσεις, αν προφταίνουν. Εκτός κι αν εφαρμοστεί η ρήση του κυρίου Λαπαβίτσα, που κάνει πολιτική κι ας μην είναι πολιτικός : «δελτίο τροφίμων».\nTags gina Davila iPortagr Η Πόρτα Νησιά Τζίνα Δαβιλά τουρισμός\nO Πανταμπορής και οι οπαδοί του Ναι και του Όχι, του Κωστή Α. Μακρή\nΕυτοπίες (ΙΙ): Η «γενεά Ζ» και η ευτοπία του δημοκρατικού πολίτη, του Γιώργη Χαγιά\n20 Ιουνίου 2015 at 18:41\nΠάει πολύς καιρός πάντως, που έχω ν’ ακούσω τα περί ”βαρειάς βιομηχανίας”…Τώρα έχομε ”άλλα..”


Υπέρ της Περιφέρειας η ΔΗΜΤΟ Βόλου - PagasitikosNews\nΒρίσκεστε εδώ: ΚΕΝΤΡΙΚΗ / FEATURED / ΒΟΛΟΣ / Υπέρ της Περιφέρειας η ΔΗΜΤΟ Βόλου\nΥπέρ της Περιφέρειας η ΔΗΜΤΟ Βόλου\n24 Σεπτεμβρίου 2016 - 15:00 Από Τριαντάφυλλος Γαβρινιώτης\nΑνακοίνωση με αφορμή τις λεκτικές επιθέσεις από τον Αχ. Μπέο και της ομάδας πλειοψηφίας του Δημοτικού Συμβουλίου Βόλου σε βάρος του περιφερειάρχης Θεσσαλίας Κώστα Αγοραστού και της αντιπεριφερειάρχη Μαγνησίας Δωροθέας Κολυνδρύνη, σχετικά με τη χρηματοδότηση του έργου τηλεεποπτεία του δικτύου της ΔΕΥΑΜΒ, εξέδωσε η ΔΗΜΤΟ Βόλου, δηλώνοντας κάθετα αντίθεση στις προσωπικές επιθέσεις, στις ύβρεις και γενικότερα συμπεριφορές που υποβιβάζουν τον πολιτικό διάλογο και ναρκοθετούν την αυτοδιοικητική συνεργασία.\nΧαρακτηριστικά η ανακοίνωση της ΔΗΜΤΟ Βόλου, που υπογράφουν ο πρόεδρος Δημήτρης Βαΐτσης και η γραμματέας Μαρία Διούδη, αναφέρει:«Την ώρα που η κυβέρνηση ΣΥΡΙΖΑΝΕΛ με τον νόμο 4369/2016 επιχειρεί να καταργήσει στην πράξη τις Δημοτικές και Περιφερειακές Αρχές της χώρας με τη σύσταση θέσεων διοικητικών και αναπληρωτών διοικητικών γραμματέων, ουσιαστικά εγκατάσταση «πολιτικών επιτρόπων» στους Δήμους και στις Περιφέρειες της χώρας, όλα τα υπόλοιπα δείχνουν υποδεέστερα.\nΗ καθεστωτική νοοτροπία της κυβέρνησης και στο θέμα της τοπικής αυτοδιοίκησης δεν μας εμποδίζει να παρακολουθήσουμε και να καταγράψουμε τα όσα δυσάρεστα συμβαίνουν τον τελευταίο καιρό στην πόλη μας. Οι αρχές και οι αξίες της Νέας Δημοκρατίας δεν μας επιτρέπουν να μείνουμε απαθείς και αμέτοχοι σε ζητήματα πολιτικής συμπεριφοράς και υποβάθμισης του πολιτικού λόγου.\nΟ περιφερειάρχης Κώστας Αγοραστός και η αντιπεριφερειάρχης Δωροθέα Κολυνδρίνη είναι άξια, ικανά και προβεβλημένα στελέχη της παράταξής μας. Οι διευκρινίσεις του Κώστα Αγοραστού για το έργο της ΔΕΥΑΜΒ κρίνονται επαρκείς. Η Δημοτική Αρχή του Βόλου που φυσικά δεν εκλέχθηκε με τη σημαία της Νέας Δημοκρατίας, υποστηρίζει πως διεκδικεί την ολοκλήρωση ενός έργου. Καλά κάνει.\nΕκείνο με το οποίο διαφωνούμε κάθετα είναι οι προσωπικές επιθέσεις, οι ύβρεις και γενικότερα συμπεριφορές που υποβιβάζουν τον πολιτικό διάλογο και ναρκοθετούν την αυτοδιοικητική συνεργασία. Είναι μακριά από τις αρχές της ΔΗΜ.ΤΟ. Βόλου και ευρύτερα της Νέας Δημοκρατίας πρακτικές διχασμού της τοπικής κοινωνίας.\nΤέλος, αναφορικά με την ανακοίνωση της Ν.Ε. ΠΑΣΟΚ, προς τα υπολείμματα του κόμματος που έκανε σημαία τον λαϊκισμό ένα μόνο λέμε: «Κρείττον το σιγάν». Το κόμμα που ποδοσφαιροποίησε την τοπική πολιτική ζωή, ας περιοριστεί στην αυτοκριτική του, ίσως αποδειχθεί θεραπευτική».\nΤο «Ημερολόγιον Βαλκανικών Πολέμων 1912-13» του Στέφανου Κ. Τζάνου\n24 Σεπτεμβρίου 2016 - 14:41 Από Τριαντάφυλλος Γαβρινιώτης\nΔημητριάδος Ιγνάτιος: «Ο Ιερός Κλήρος βγαίνει μέσα από τα σπλάχνα του λαού μας»\n24 Σεπτεμβρίου 2016 - 16:10 Από Τριαντάφυλλος Γαβρινιώτης


Gee Gee Gourmet : Χριστουγεννιάτικη κρεατοσαλάτα με ρόδι\nΧριστουγεννιάτικη κρεατοσαλάτα με ρόδι\nΓιορτινές μέρες! Υπέροχες! Μαζεύετε κόσμος στο σπίτι και γύρω από το τραπέζι λέμε όσα δεν έχουμε καταφέρει να πούμε όλη την χρονιά! Ένα τέτοιο τραπέζι είχα προχθές σπίτι μου! Ήρθαν καλοί φίλοι και η ξαδέρφη μου από τον Καναδά που είχα τόσο καιρό να δω!\nΜπήκα από το πρωί με πολύ διάθεση στην κουζίνα για δημιουργία! Όμως επειδή κάθε φορά έχω ένα αγχος μήπως δεν φτάσει το φαγητό κάνω πιο πολύ από όσο πρέπει. Όταν έχω τραπέζι δηλαδή, πάντα μένουν υπολείμματα που κανείς δεν έχει και πολύ όρεξη να φάει την επόμενη. Έτσι αρχίζουν οι μεταμορφώσεις. Δεν πετάμε τίποτα τέτοια εποχή!\nΣε μια τέτοια προσπάθεια πέτυχα σήμερα μια καταπληκτική αξεπέραστη σαλάτα, χορταστική αλλά και δροσερή με ιδιαίτερη γεύση και καταπληκτική εμφάνιση.\nΈβαλα κρέας διαφόρων ειδών. Κοτόπουλο, γαλοπούλα χοιρινό. Δεν ξέρω αν έβαζα και κατσικάκι αν θα γινόταν το ίδιο νόστιμη επειδή το κατσικάκι έχει πολύ έντονη γεύση. Πάντως με αυτό το κρέας είναι απίθανη!\nλίγο κοτόπουλο κομμένο σε κύβους\nλίγο χοιρινό κομμένο σε κύβους\nλίγη γαλοπούλα κομμένη σε κύβους.\n3 κλαδιά σέλινο αλλά εκείνο με το μακρύ κοτσάνι διότι θέλουμε\nμόνο το κοτσάνι όχι το πράσινο μέρος.\n1 μεγάλο κρεμμύδι ξερό\n1 φλιτζάνι καλαμπόκι\n1 φλιτζάνι ρόδι\n3 μικρές πατάτες βραστές\nΓια το dressing\n2 κ.σ. μαγιονέζα\nΚόβουμε σε κύβους όλα τα υλικά .\nΚαθαρίζουμε το ρόδι\nΧτυπάμε τα υλικά για το dressing στο multi\nΑνακατεύουμε, δοκιμάζουμε για να δούμε αν θέλει περισσότερο αλάτι ή πιπέρι και σερβίρουμε. Κρύα είναι πιο νόστιμη!\nΣυνοδέψτε με ροζέ κρασάκι!\nμμμ Τέλεια γεύση!\nΑναρτήθηκε από Maria melessanaki στις 2:58:00 μ.μ.\nΕτικέτες γεύμα, δείπνο, πιάτα με κρέας, σαλάτες, Χριστούγεννα\nΗράκλειο - Μπουγάτσα σημειώσατε χ\nΜελομακάρονα γεμιστά και φανταστικά!\nΚαταπληκτικοί Κουραμπιέδες !\nCarbonara ala Greco\nΜαυρομάτικα με τυριά\nΤι σχέση έχουν ο γαύρος, το σπανάκι και οι πατάτες...\nΣοκολατο-μπισκοτένια ταρτάκια με κουφέτο και γλυκό...\nBritish Christmas cake but... Greek way...\nΗ αγαπημένη μου ψαρόσουπα\nΜαρμελάδα 5 φρούτα\nΑυτή την εποχή τα φρούτα είναι τόσα πολλά και σε ποσότητα και σε ποικιλία που δεν ξέρεις τι να πρωτοφάς ωμό. Σίγουρα δεν προλαβαίνουν ν...\nΤυροπιτάκια σαν λουκουμάδες\nΑυτά τα τυροπιτάκια όταν τα βλέπεις σε μπερδεύουν! Νομίζεις πως είναι λουκουμάδες! Δεν είναι όμως! Μας τα έφερνε συχνά η κυρία Γεωργ...\nΜου αρέσει πολύ το ψάρι! Το ξέρω πως δεν αποτελώ παγκόσμια πρωτοτυπία! :-) Αν και όχι όλων των ειδών. Μάλιστα πότε δεν μου άρεσαν ο...\nΑποφάσισα να δημοσιεύσω ξανά την συνταγή με την μηλόπιτα ψυγείου με πιο αναλυτικά βήματα και φωτογραφίες. Την ανάρτηση αυτή αφιερώνω στις...\nΠένες με κολοκύθα και τυρί/Winter Squash And Cheese Penne - *For English, scroll down* Έστω και αργά σας ευχόμαστε καλή χρονιά, με υγεία και ευτυχία σε εσάς και όσους αγαπάτε. Το πρώτο φαγητό του χρόνου για το bl...\nΕυτυχισμένος ο Καινούριος Χρόνος 2019! - [image: Ζεστό Γλυκό Κρασί με Μπαχαρικά] *Νέο Έτος 2019!💕 Ας το ζήσουμε όσο καλύτερα μπορούμε. Ας το λάβουμε ως θείο δώρο!* *Υγεία, Αγάπη, Ευτυχία σε όλου...


Τρεις ακόμα νεκροί από το κορωνοϊό, 2.620 συνολικά κρούσματα – messinia24\nΒρίσκεστε εδώΑρχική»Ελλάδα»Τρεις ακόμα νεκροί από το κορωνοϊό, 2.620 συνολικά κρούσματα\nΤρεις ακόμα νεκροί από το κορωνοϊό, 2.620 συνολικά κρούσματα\nΤρεις ακόμη που είχαν προσβληθεί από κορονοϊό, έχασαν τη μάχη για τη ζωή το τελευταίο 24ωρο, ανεβάζοντας τον συνολικό αριθμό των νεκρών στη χώρα μας σε 143, ανακοίνωσε το απόγευμα του Σαββάτου, ο εκπρόσωπος του υπουργείου Υγείας, λοιμωξιολόγος Σωτήρης Τσιόδρας. Από αυτούς οι 106 είναι άνδρες και 37 γυναίκες με διάμεση ηλικία τα 74 έτη. Ακόμα ανακοίνωσεότι το τελευταίο 24ωρο καταγράφηκαν 8 ακόμα κρούσματα κορωνοϊού στη χώρα μας σημειώνοντας ότι συνολικά έχουν καταγραφεί 2.620.\nΕπίσης 37 συμπολίτες μας νοσηλεύονται διασωληνωμένοι (8 γυναίκες και 29 άνδρες). Η διάμεση ηλικία τους είναι 67 ετών. To 92% έχει υποκείμενο νόσημα ή είναι ηλικιωμένοι 70 ετών και άνω. 77 ασθενείς έχουν εξέλθει από τις ΜΕΘ.\nΌσον αφορά στους τρεις νεκρούς του τελευταίου 24ωρου, σύμφωνα με τις έως τώρα πληροφορίες, πρόκειται για τρεις άνδρες, ηλικίας 57 και 83 και 88 ετών. Και οι τρεις έπασχαν από υποκείμενα νοσήματα. Ο 57χρονος νοσηλευόταν στο «Σωτηρία», ενώ ο 83χρονος και ο 88χρονος στο ΝΙΜΤΣ.


Στο «ρελαντί»... κορυφή η Παρί (vid) | Sportsking.gr\nΣτο «ρελαντί»… κορυφή η Παρί (vid)\nΤαξίδεψε στην Μετς «μισή» παρόλα αυτά η Παρί δεν αντιμετώπισε κανένα απολύτως πρόβλημα και με ηγέτη τον Άνχελ Ντι Μαρία επικράτησε 2-0 της αντιπάλου της ανεβαίνοντας στην κορυφή του φετινού Σαμπιονά.\n30.08.2019 | 23:47\nΣε μια εμφάνιση που άπαντες στο στρατόπεδο της Παρί θα ξεχάσουν γρήγορα, το σύνολο του Τόμας Τούχελ πέτυχε τον σκοπό του. Καθαρή νίκη μακριά από το Παρίσι και τρεις βαθμούς στο «σακούλι» που την φέρνουν στην κορυφή του γαλλικού πρωταθλήματος. Άνχελ Ντι Μαρία και Τσούπο Μοτίνγκ «καθάρισαν» για τους Πρωταθλητές μην αντιμετωπίζοντας κανένα πρόβλημα από την ακίνδυνη Μετς.\nΧωρίς τους Κιλιάν Μπαπέ, Έντισον Καβάνι, Νειμάρ, Αρεολά και αρκετούς ακόμη παρατάχθηκε ως κοινή θνητή. Αυτό ωστόσο δεν την εμπόδισε να δείξει πως μπορεί να πανηγυρίσει «τρίποντα» και να χαρίσει χαμόγελα στο Παρίσι.\nΟι Παριζιάνοι από την αρχή της αναμέτρησης με την Μετς έδειξαν τι ήθελαν στο γήπεδο. Με μπροστάρη τον Άνχελ Ντι Μαρία το σύνολο του Τόμας Τούχελ έφερε με την σέντρα το παιχνίδι στα μέτρα του. Μάλιστα η υπεροχή δεν άργησε να καρποφορήσει. Στο 11′ ο Μπερνάτ ανατράπηκε εντός περιοχής. Ο Ντι Μαρία ανέλαβε την εσχάτη των ποινών χαρίζοντας με εύκολο τρόπο το προβάδισμα στην ομάδα του.\nΗ συνέχεια κυμάνθηκε στην μετριότητα με τους φιλοξενούμενους ωστόσο να ελέγχουν απόλυτα το παιχνίδι. Μάλιστα πριν βγει το πρώτο ημίχρονο, κατάφεραν να διπλασιάσουν τα τέρματα τους «τελειώνοντας» μια και καλή την υπόθεση νίκη. Δράστης αυτή τη φορά ο Τσούπο Μοτίνγκ, με τον έμπειρο επιθετικό με κοντινή κεφαλιά να βάζει τέλος στα όνειρα των παικτών της Μετς.\nΣτο δεύτερο μέρος, ο ήδη πεσμένος ρυθμός του αγώνα έγινε ακόμη πιο υποτονικός. Οι φιλοξενούμενοι κατάφεραν να ελαχιστοποιήσουν τους κινδύνους, με τους νεοφώτιστους να μην βρίσκουν πλάνο αντίδρασης. Χωρίς άλλες μεγάλες φάσεις στις δύο εστίες το 2-0 ήρθε φυσιολογικά στο τέλος. Η Παρί με την νίκη αυτή σκαρφάλωσε με παιχνίδι παραπάνω στην κορυφή της βαθμολογίας του γαλλικού πρωταθλήματος.\nΣτον αντίποδα, οι γηπεδούχοι παρέμειναν στην 14η θέση του βαθμολογικού πίνακα δείχνοντας από νωρίς πως θα δώσουν μάχη για την παραμονή στην κατηγορία.


«Μοδίστρα» | Κέντρο Μελετών & Ερευνών για το Σινεμά\nΣκηνοθέτες: Jocelyn Moorhouse\nΗθοποιοί: Kate Winslet, Liam Hemsworth, Hugo Weaving, Judy Davis, Sarah Snook\nΗ «Μοδίστρα» είναι βασισμένη στο ομώνυμο και επιτυχημένο μυθιστόρημα της Rosalie Ham.\nΈνα φιλμ για την υψηλή ραπτική, την αγάπη και την εκδίκηση στην επαρχία της Αυστραλίας, τη δεκαετία του ’50. Η κοσμοπολίτισσα, σχεδιάστρια μόδας-femme fatale Tilly Dunnage, επιστρέφει στην επαρχιακή πόλη όπου μεγάλωσε και από όπου την έδιωξαν όταν ήταν ακόμη μικρή με την κατηγορία της δολοφονίας ενός αγοριού. Σήμερα, με τη βοήθεια της ραπτικής της μηχανής μεταμορφώνει τις γυναίκες της περιοχής και εκδικείται αυτούς που την υποτίμησαν.\nΠρωταγωνιστούν, μια σειρά από δημοφιλή ονόματα, λίγη από την Αυστραλέζικη κινηματογραφική αφρόκρεμα και η Kαte Winslet («εξωτική» μοδίστρα) που πλέον αποτελεί έναν από τους βασικότερους ρόλους για να παρακολουθήσεις μια ταινία.\nAυτό που σε κάνει να ξεχωρίσεις τη «Μοδίστρα» και να μην την παρατήσεις στο τσουβάλι μαζί με άλλες «τσουβαλένιες» ταινίες είναι η δυνατότητά της να αναμυγνείει με επιτυχία μια ποικιλία από διαφορετικές κινηματογραφικές γεύσεις (ρομάντζο, κωμωδία, παρωδία, δράμα, western, αστυνομικό μυστήριο) και να τις σερβίρει σε μορφή αφράτου, γευστικότατου κέικ, στο απροετοίμαστο κοινό.\nΑπό τα πρώτα λίγα λεπτά, άκρως γοητευτικά κινηματογραφημένα πλάνα με ρετρό αποχρώσεις, που ανακατεύουν το παρόν με το παρελθόν της ιστορίας, καταλαβαίνουμε ότι «μπλέξαμε» με κάτι καλό.\nΗ πρωταγωνίστρια είναι μια μοδίστρα της υψηλής ραπτικής. Έτσι ακριβώς και το ενδυματολογικό κομμάτι της ταινίας. Όλα τα κουστούμια, δει χειρός Marion Boyce και Margot Wilson είναι λεπτοδουλεμένα και ταιριάζουν απόλυτα με την ταυτότητα του κεντρικού χαρακτήρα. Το μυστήριο του παρελθόντος, το μυστήριο της δολοφονίας του μικρού αγοριού, ξετυλίγεται νωχελικά και κλιμακωτά. Μέχρι να βγει στην επιφάνεια το επόμενο κομμάτι της εξιχνίασης του εγκλήματος, άλλες κωμικοτραγικές καταστάσεις και άλλα σκάνδαλα εμφανίζονται, με τις πρωταγωνίστριες Kate Winslet και Judy Davis να μην τσιγκουνεύονται το υποκριτικό τους ταλέντο. Η δε Winslet με ένα τσιγάρο στο χέρι, φορώντας εκθαμβωτικά-σέξι φορέματα, κάνει ότι θέλει τους πρώην (και νυν πλέον) συγχωριανούς της. Ενώ από την άλλη, η Davis σχεδόν όλη την ώρα μεθυσμένη, έχει πολλά να πει (τα λέει και με το παραπάνω) τόσο στην κόρη της όσο και στους πάντες γύρω της. Φυσικά θα ήταν αδικία να μην αναφερθεί ο Hugo Weaving σε έναν μοναδικό ρόλο. Είναι ο καλοκάγαθος αστυνομικός της περιοχής με κάποιες «ιδιαιτερότητες» και τραβάει τα βλέμματα σε κάθε σκηνή που εμφανίζεται και για αυτό θα θέλαμε να διαρκεί λίγο περισσότερο.\nH «Μοδίστρα» αξίζει να μπει στη λίστα με τις αξιόλογες κινηματογραφικές μεταφορές μυθιστορημάτων. Εύγε στη σκηνοθεσία.


Κινηματογραφική Λέσχη Ιτέας: «Η Μαφία σκοτώνει μόνο το Καλοκαίρι» (του Πιφ, ιταλική κωμωδία), 17 και 19 Αυγούστου 2016, 21.30, Μαρίνα Ιτέας – Ζω Φωκίδα!\nτου Πιφ, ιταλική κωμωδία\n17 και 19 Αυγούστου 2016, Τετάρτη και Παρασκευή, 21.30\nΤΕΤΑΡΤΗ 17/8 και ΠΑΡΑΣΚΕΥΗ 19/8/2016 στις 9.30 μμ\nΒΡΑΒΕΙΑ: καλύτερη κωμωδία του 2014 από την Ευρωπαϊκή Ακαδημία Κινηματογράφου\nΟ Πιφ, ο πιο διάσημος σατιρικός κωμικός της ιταλικής τηλεόρασης, επιστρέφει στην πόλη που γεννήθηκε, το Παλέρμο της Σικελίας. Ακολουθεί τις βιωματικές εμπειρίες του ως παιδί και κάνει το κινηματογραφικό σκηνοθετικό του ντεμπούτο με μια ιστορία καθαρά… ιταλική.\nΥΠΟΘΕΣΗ: Στο Παλέρμο της δεκαετίας του ’70, ο μικρός Αρτούρο προσπαθεί να κερδίσει την καρδιά της όμορφης συμμαθήτριάς του Φλόρα. Δίπλα τους, η πολιτική διαφθορά βασιλεύει και η μαφία σκοτώνει χειμώνα-καλοκαίρι.\nΠολιτικοκοινωνική σάτιρα και τρυφερή ιστορία παιδικού έρωτα, με οδηγό το χιούμορ και την αθώα παιδική ματιά συνδυάζονται σε μια λαϊκή κωμωδία στα βήματα της μακρόχρονης ιταλικής παράδοσης του είδους.\nΤα γυρίσματα στο Παλέρμο έγιναν χωρίς να πληρωθούν οι τοπικοί μαφιόζοι για να προσφέρουν προστασία στο συνεργείο και την παραγωγή. Στους τίτλους της ταινίας υπάρχει αναφορά συμπαράστασης στο «Addiopizzo», κίνημα των επιχειρηματιών που αρνούνται να συνεργαστούν με τη Μαφία.


«Ερυθρόλευκος» και με τη... βούλα - Novasports.gr\n«Ερυθρόλευκος» και με τη... βούλα\nΤην απόκτηση του Εσάν Χατζισαφί ανακοίνωσε επίσημα ο Ολυμπιακός το μεσημέρι της Τρίτης.\n02/01/2018 • 13:37\nΕσάν Χατζισαφί, Ολυμπιακός\nΤην απόκτηση του Εσάν Χατζισαφί ανακοίνωσε επίσημα ο Ολυμπιακός το μεσημέρι της Τρίτης. Ο Ιρανός μπακ έκανε το συνηθισμένο τα τελευταία χρόνια δρομολόγιο Νέα Σμύρνη-Πειραιάς, αλλά ταυτόχρονα και το μεγάλο βήμα στην καριέρα του.\nΣτις πρώτες του δηλώσεις ως παίκτης των πρωταθλητών, ο Χατζισαφί δεν έκρυψε την ικανοποίησή του για τη μεταγραφή του και τόνισε ότι στόχος είναι η κατάκτητη και του φετινού τίτλου στη Σούπερ Λιγκ.\nΠοδοσφαιριστής του Ολυμπιακού ο Χατζισαφί!\nΗ ΠΑΕ Ολυμπιακός ανακοινώνει την απόκτηση του ποδοσφαιριστή Εσάν Χατζισαφί.\nΣτις πρώτες του δηλώσεις, ως ποδοσφαιριστής του Θρύλου, ο Ιρανός αμυντικός τόνισε: «Είμαι χαρούμενος που αποτελώ μέλος της οικογένειας του Ολυμπιακού. Ανυπομονώ να παίξω στο Καραϊσκάκη, μπροστά στον κόσμο της ομάδας μας! Πάμε για το 45ο!».\n21/10/2018 • 20:13\nΔιπλή επέμβαση ο Κουέστα (video)\n21/10/2018 • 20:08\nΠέρασε από τη Λιβαδειά η Ξάνθη με 2-1 (video)\n21/10/2018 • 20:03\nΞέσπασε σε λυγμούς ο Βέλεθ (video)\n21/10/2018 • 20:00\n21/10/2018 • 19:51\nΜε πέναλτι το 1-1 ο ΠΑΟΚ (video)\n21/10/2018 • 19:48\nΚοντρόλ με γόβα, κάτσε καλά! (video)\n21/10/2018 • 19:45\nΝέα ήθη και έθιμα στον ΟΦΗ\n21/10/2018 • 13:43\nΜάνος: «Θα δώσω τον καλύτερό μου εαυτό για τον Ολυμπιακό»\n19/10/2018 • 21:21\nΚούτρης: «Τον... έχω τον Φορτούνη στο μπάσκετ»


Να ανοίξουν τα ξενοδοχεία για τους Κύπριους – Pafos Live\nΚεντρική/Πάφος/Να ανοίξουν τα ξενοδοχεία για τους Κύπριους\nΈκκληση προς το Κράτος απευθύνει ο Σύνδεσμος Ξενοδόχων Πάφου να επιτρέψει στους Κύπριους να επισκέπτονται τα ξενοδοχεία και να προχωρήσει τάχιστα το πρόγραμμα εμβολιασμού των ξενοδοχοϋπαλλήλων.\nΟ πρόεδρος του συνδέσμου Θάνος Μιχαηλίδης δήλωσε ότι μόνο έτσι θα γίνει εφικτή η σωστή επανεκκίνηση της ξενοδοχειακής βιομηχανίας. Τα πλείστα ξενοδοχεία της επαρχίας Πάφου είναι κλειστά, είπε, σημειώνοντας πως αυτή την περίοδο λειτουργούν μόνο δέκα ξενοδοχειακές μονάδες.\nΤο μεγάλο πρόβλημα που αντιμετωπίζουν σήμερα σαν βιομηχανία συνέχισε, εστιάζεται στο γεγονός ότι υπάρχει μεγάλη αστάθεια στην τουριστική βιομηχανία παγκοσμίως, διότι δεν υπάρχουν ακόμη ξεκάθαρες ημερομηνίες επανεκκίνησης του τουρισμού.\nΤα ξενοδοχεία , ανέφερε, έχοντας εμπειρία από πέρσι τηρούν όλα τα πρωτόκολλα. Είπε ακόμη πως οι αριθμοί των Κυπρίων που θα επισκεφτούν τα ξενοδοχειακά καταλύματα είναι πάρα πολύ μικροί σε σχέση με τον αριθμό των δωματίων που υπάρχουν στα ξενοδοχεία. Λόγο ακριβώς της χαμηλής επισκεψιμότητας, θα τηρούνται οι αποστάσεις μεταξύ των πελατών.\nΌσον αφορά την αγορά του Ισραήλ σημείωσε πως έχουν ξεκινήσει να έρχονται τουρίστες ωστόσο το ποσοστό αφίξεων τουριστών από το Ισραήλ ακόμη είναι χαμηλό. Υπάρχει, παρατήρησε, “κάποια εισροή από το Ισραήλ αλλά είμαι σίγουρος ότι αυτή θα αυξηθεί”. Επιπρόσθετα ο κ. Μιχαηλίδης χαιρέτησε την έναρξη των γαμήλιων τελετών, σημειώνοντας πως αυτή ανακοίνωση αποτελεί θετικό βήμα.


Οικονομία24: Συναγερμός στα Βαλκάνια για επιπτώσεις από τις ιταλικές τράπεζες\nΣε συναγερμό θέτουν οι ιταλικές τράπεζες τις κεντρικές τράπεζες των Βαλκανίων, με συνέπειες και για τις θυγατρικές των ελληνικών τραπεζών. Οι τελευταίες βρίσκονται αντιμέτωπες με νέους περιορισμούς στη διακίνηση της ρευστότητάς τους προς τις μητρικές στην Ελλάδα, σε μια\nπροσπάθεια των τοπικών εποπτικών αρχών να θωρακίσουν τη ρευστότητα του χρηματοπιστωτικού συστήματος.\nΣτο πλαίσιο αυτό, σύμφωνα με πληροφορίες του Capital.gr, οι κεντρικοί τραπεζίτες των βαλκανικών χωρών απέστειλαν επιστολή στις θυγατρικές των ελληνικών τραπεζών, με την οποία ζητούν πλέον collateral(εγγύηση) για τη ρευστότητα που αυτές θα κατευθύνουν προς τις μητρικές στην Ελλάδα.\nΕιδικότερα, η ρευστότητα που θα μπορούν να διοχετεύουν εφεξής στις ελληνικές μητρικές τράπεζες, θα γίνεται με ενέχυρο ομόλογα του EFSF που θα κατατίθενται στην κεντρική τράπεζα της κάθε βαλκανικής χώρας.\nΟι πληροφορίες αναφέρουν ότι εναλλακτικά με την παροχή collateral, οι βαλκανικές κεντρικές τράπεζες εξετάζουν περιορισμό στην εκροή ρευστότητας από τις θυγατρικές στις μητρικές με όριο ένα ποσοστό (10% - 15%) επί των στοιχείων ενεργητικού της κάθε τράπεζας στην κάθε αγορά.\nΗ ροή αυτή είχε αρχίσει να απελευθερώνεται από φέτος τον Ιανουάριο – Φεβρουάριο. Ωστόσο, μετά την "ωρολογιακή βόμβα" των ιταλικών τραπεζών, οι περιορισμοί επανέρχονται.\nΗ εντεινόμενη ανησυχία για το ιταλικό τραπεζικό σύστημα που είναι φορτωμένο με 360 δισ. ευρώ μη εξυπηρετούμενα δάνεια, δηλαδή το 1/3 των "κόκκινων" δανείων της ευρωζώνης, σε συνδυασμό με την πολιτική αστάθεια που αντιμετωπίζει η Ιταλία ενόψει του δημοψηφίσματος για την συνταγματική μεταρρύθμιση που θα διεξαχθεί έως το τέλος Οκτωβρίου, αγγίζει έντονα τις χώρες των Βαλκανίων. Ο λόγος είναι η εκτεταμένη παρουσία ιταλικών τραπεζών στην περιοχή, με επικεφαλής τις Intensa και Unicredit.\nΟι φόβοι για την υγεία του ιταλικού τραπεζικού συστήματος και για την ικανότητά του να ανακεφαλαιοποιηθεί με ιδιωτικά κεφάλαια, οδήγησαν χθες σε μαζικό ξεπούλημα τις μετοχές των ιταλικών τραπεζών, εικόνα που συνεχίζεται και σήμερα.\nΣημειώνεται ότι η ΕΚΤ ζήτησε από την Banca Monte dei Paschi di Siena να μειώσει τα κακά της δάνεια κατά 40% μέσα στα επόμενα 3 χρόνια, αυξάνοντας τις πιέσεις στη Ρώμη και τις Βρυξέλλες να σταθεροποιήσουν το τραπεζικό σύστημα της χώρας. Κατόπιν αυτού, η ιταλική κυβέρνηση βρίσκεται σε συζητήσεις με την Κομισιόν για ένα σχέδιο ανακεφαλαιοποίησης των ιταλικών τραπεζών.\nΠέραν της αυξημένης ιταλικής τραπεζικής παρουσίας, τον βαθμό ανησυχίας των κεντρικών τραπεζών στα Βαλκάνια μεγεθύνει η παρουσία των αυστριακών τραπεζών (μεγάλη παρουσία στα Βαλκάνια έχουν οι Erste Bank και Raiffeisen).\nΟ λόγος είναι η ακύρωση των προεδρικών εκλογών στην Αυστρία, οι οποίες θα διεξαχθούν εκ νέου στα τέλη Σεπτεμβρίου – αρχές Οκτωβρίου.\nΜαζί τους, όμως, σε "αναμμένα κάρβουνα" κάθεται και η ΕΚΤ, καθώς πέραν των άλλων, φοβάται για πιθανή αστάθεια στο χρηματοπιστωτικό σύστημα των βαλκανικών χωρών εξαιτίας των επικείμενων εκλογών σε κάποιες χώρες (π.χ. στη Ρουμανία τον Οκτώβριο).\nΣύμφωνα με πληροφορίες, ο επικεφαλής της ΕΚΤ Mario Draghi απέστειλε επιστολή στους κεντρικούς τραπεζίτες των Βαλκανίων στην οποία εφιστά την προσοχή τους για τυχόν ελαστικότητα σε "λαϊκίστικες" προεκλογικές υποσχέσεις (ακούγονται υποσχέσεις περί σεισάχθειας και "χαρίσματος" σπιτιών που βαρύνονται με δάνεια) και τους καλεί να παίξουν τον ρόλο τους ως κεντρικές τράπεζες, τηρώντας την ανεξαρτησία τους έναντι πολιτικών παρεμβάσεων.


Είναι τα Τρίκαλα μια έξυπνη πόλη; - TRIKALANEWS\nΑρχική » Blog » Είναι τα Τρίκαλα μια έξυπνη πόλη;\nΑν δεν λέγαμε σαν πόλη ότι είμαστε έξυπνοι, ίσως τότε, να προσπαθούσαμε πραγματικά να γίνουμε. Να δείξουμε ότι μπορούμε πραγματικά να μετατραπούμε σε φάρο γνώσης σωστής αντιμετώπισης των πραγμάτων στο εσωτερικό της χώρας κερδίζοντας βραχυπρόθεσμα αλλά και μακροπρόθεσμα.\nΑν πίστευαν αλλά και αν μπορούσαν να δουν λίγο μακρύτερα κάποιοι θα μιλάγαμε :\nΑ) Δεν είμαστε έτοιμοι για την κοινοτική οδηγία που προβλέπει με χρονικό ορίζοντα το 2020 να ανακυκλώνεται το 50% των απορριμμάτων και το 2030 το 65% παίρνοντας έτσι το δικό μας μερτικό ευθύνης στα πρόστιμα εκατομμύριων που πέφτουν στη χώρα μας .\nΤελικά , πόσο έξυπνοι είμαστε όταν σπαταλούμε πόρους και δεν σεβόμαστε το περιβάλλον ;\nΣυμπληρώνονται φέτος 46 χρόνια από την παράνομη και βάναυση τουρκική εισβολή στην Κύπρο, που άφησε πίσω\nΛαική Συσπείρωση Θεσσαλίας: Όχι στην περικοπή του επιδόματος επικίνδυνης & ανθυγιεινής εργασίας\nΗ κυβέρνηση της Νέας Δημοκρατίας και ο συντοπίτης Υπουργός κ. Σκρέκας, πιστοί στην εξυπηρέτηση ιδιωτικών συμφερόντων\nΗ «Ευξεινος Λέσχη Ποντίων και Μικρασιατών Ν. Τρικάλων» για την γενοκτονίατων Ελλήνων της Μικράς Ασίας\nΗ Εύξεινος Λέσχη Ποντίων και Μικρασιατών Νομού Τρικάλων αποτίνοντας τον ελάχιστο φόρο τιμής στα θύματα της Γενοκτονίας των Ελλήνων...


Κοιλάνι: Το Κεφαλοχώρι των κρασοχωριών (Ρεπορτάζ)\nFriday, 08 August 2014 08:43\nΠλούσια λαϊκή παραδοσιακή αρχιτεκτονική, εξαιρετικά οινοποιεία με φημισμένα κρασιά, πλούσιες επιλογές για φαγητό και κατ' αποκλειστικότητα μια εκκλησία αφιερωμένη στον Μονογενή!\nΑξίζει κάποιος να πάει ως το πανέμορφο Κοιλάνι απλά και μόνο για να επισκεφθεί την εκκλησία του Μονογενή, αφού θεωρείται ως η μοναδική παγκυπρίως που είναι αφιερωμένη στο Μονογενή Υιόν του Θεού!\nΦυσικά μια εκδρομή μέχρι το Κοιλάνι έχει κι άλλα πολλά να προσφέρει στους επισκέπτες. Στενά πλακόστρωτα ανηφορικά δρομάκια, κεραμιδένιες στέγες, γραφικά ανώγια, αυλόγυρους με τα πιθάρια, όμορφα μπαλκονάκια και καμάρες με ανάγλυφα πλαίσια στις εισόδους των σπιτιών τα οποία είναι κτισμένα με πελεκητή ασβεστόπετρα, είναι οι εικόνες που αποκομίζει ο κάθε επισκέπτης από το Κοιλάνι.\nΤο χωριό είναι τοποθετημένο κοντά στη δυτική όχθη του Κρυού ποταμού (παραπόταμος του Κούρη), σε υψόμετρο 820 μέτρων και σε απόσταση 36 χιλιομέτρων βορειοδυτικά της Λεμεσού.\nΑνάμεσα στα Κρασοχώρια της περιοχής Λεμεσού, το Κοιλάνι είναι από τα πιο φημισμένα με πλούσια μακρόχρονη ιστορική παράδοση και πολιτιστική κληρονομιά.\nΔικαίως ονομάζεται το «κεφαλοχώρι των κρασοχωριών» καθώς το Κοιλάνι είναι κτισμένο στην ανατολική πλευρά του Αφάμη και τα αμπέλια του καλύπτουν τεράστια έκταση, που το φέρνουν να συνορεύει με το Όμοδος, τα Μανδριά, το Πέρα Πεδί, τη Συλίκου, τη Λόφου, το Βουνί.\nΓια το πανέμορφο αυτό κρασοχώρι μίλησε στην εφ. «ΛΕΜΕΣΟΣ» ο Πρόεδρος της Κοινότητας Απόστολος Γιάννακας, ο οποίος αναφέρθηκε στην ιστορία του χωριού, στον πολιτισμό και την παράδοσή του, σημειώνοντας πως τον Οκτώβριο διεξάγεται η μεγαλύτερη γιορτή για το κρασί τα «Αφάμια».\nΤαυτόχρονα, ο κ. Γιάννακας σημείωσε κάποια έργα που υλοποιούνται στην κοινότητα με σκοπό την περαιτέρω ανάδειξη της όπως το Μονοπάτι της Φύσης.\nΣτο χωριό σώζονται κατάλοιπα και τοπωνύμια από την αρχαία εποχή. Είναι αποικία των Αρκάδων και πολλά τοπωνύμια αποδεικνύουν το γεγονός αυτό.\nΗ ονομασία Κοιλάνι από την Κυλλήνη της Πελοποννήσου, το όνομα του βουνού Αφάμης από τον Ευφήμιο Δία της Αρκαδίας, καθώς και ο Κρεμμός της Ήρας.\nΒρέθηκαν τάφοι με αγγεία ρωμαϊκής εποχής. Υπάρχουν ακόμη κατάλοιπα από τους πρώτους χριστιανικούς χρόνους, από τη φραγκοκρατία, την τουρκοκρατία, και βέβαια από την πρόσφατη ιστορία του νησιού μας.\nΑπό τον Αρχιμανδρίτη Κυπριανό συγγραφέα της «Ιστορίας χρονολογικής της νήσου Κύπρου» που καταγόταν ο ίδιος από το Κοιλάνι πληροφορούμαστε ότι τον καιρό της Τουρκοκρατίας το χωριό είχε περίπου χίλια σπίτια, ότι είχε άδεια για παραγωγή και επεξεργασία του μεταξιού, και ότι πλήρωνε μαζί με άλλα χωριά ειδικό φόρο για το στρατό. Ακόμα αναφέρει τα προϊόντα του, που ήταν σταφύλια κρασιά, φρούτα και λαχανικά, όπως και σήμερα.\nΕπίσης διέθετε προϊόντα πεδινών περιοχών, από τα κτήματα που είχε στο Παραμάλι. Ότι ήταν η πρωτεύουσα του διαμερίσματος Κοιλανίου, ενός από τα 16 διαμερίσματα (διοικητικές περιφέρειες) που οι Τούρκοι διαίρεσαν την Κύπρο για διοικητικούς και φορολογικούς λόγους. Τη θέση αυτή την είχε και προηγουμένως επί φραγκοκρατίας, και τη διατήρησε και επί αγγλοκρατίας μέχρι τη δεκαετία του 40.\nΚατά την αγγλοκρατία υπήρξε διοικητικό κέντρο, διέθετε Κτηματολόγιο, Δικαστήριο, Αστυνομικό Σταθμό, Ιατρικό κέντρο, Ταχυδρομείο.\nΔιέθετε πολλές μικρές βιοτεχνίες και εργαστήρια, όπως σιδεράδικα, τσαγκάρικα, ξυλουργεία. Στα σπίτια οι γυναίκες είχαν μεταξοσκώληκες, έβγαζαν μετάξι, ύφαιναν, κατασκεύαζαν μαντήλια, βράκες, ζώστρες. Κεντούσαν την πιπίλλα, τον κροσιέ, τα λευκαρίτικα, και πολλά άλλα.\nΤα υφαντά τους ήταν εξαίρετα και έφτιαχαν ακόμα περίφημα τα εφταλοΐτικα μαντίλια.\nΚάτω στην καταπράσινη κοιλάδα ο Κρυός ποταμός κυλά ήσυχα τα νερά του και αρδεύει τα περιβόλια με τις μηλιές, αχλαδιές και άλλα οπωροφόρα δένδρα.\nΣτα παλαιότερα χρόνια με τα νερά του ποταμού γύριζαν οι αλευρόμυλοι, που αποτελούσαν σημαντικό στοιχείο της εμπορικής κίνησης του χωριού.\nΑπό τα γύρω χωριά ερχόταν ο κόσμος να αλέσει το σιτάρι του και να ψωνίσει, ή και να διεκπεραιώσει διάφορες δουλειές στα κυβερνητικά γραφεία.\nΌλα αυτά συγκέντρωναν κόσμο από τα γύρω χωριά και δημιουργούσαν ζωντάνια και κίνηση.\nΔιατηρεί μέχρι σήμερα την παραδοσιακή αρχιτεκτονική του μια που σπάνια κτίζονται νέα σπίτια. Στενά ανηφορικά δρομάκια, με πολλά αδιέξοδα είναι το γνώρισμα της φυσιογνωμίας του.\nΤοίχοι ψηλοί με εξώπορτες πότε καμαρωτές-αψιδωτές, πότε ορθογώνιες στέκουν επιβλητικά και κλείνουν τις μικρές αυλές από την εύκολη θέα. Είναι φανερό πως το οικογενειακό άσυλο ήταν πρωταρχικής σημασίας και προστατευόταν ιδιαίτερα.\nΟλόκληρο το χωριό είναι τόσο πυκνοκτισμένο, στριμωγμένο κυριολεκτικά σε ολόκληρα τετράγωνα με ενωμένες στέγες και κολλητά σπίτια.\nΤι να επισκεφτείς στο χωριό:\nΦεύγοντας από τον Ιερό Ναό του Μονογενή με τα ανεκτίμητης αξίας κειμήλια, μην παραλείψεις να κατηφορίσεις προς το Αμπελουργικό Μουσείο που βρίσκεται λίγα μέτρα παρακάτω. Στο συγκεκριμένο μουσείο, που στεγάζεται σε ένα πανέμορφο παλιό κτίσμα, εκτίθονται εργαλεία που έχουν σχέση με το φύτεμα και το μεγάλωμα του αμπελιού καθώς και άλλα που χρησιμοποιούνται για την επεξεργασία του σταφυλιού και την παρασκευή διαφόρων προϊόντων, ενώ εκεί μπορείς να δεις και μια πιστή αναπαράσταση ενός παλιού κυπριακού σπιτιού. Η κύρια εκκλησία του Κοιλανιού, που βρίσκεται στο κέντρο του χωριού, είναι αφιερωμένη στην Παναγία την Ελεούσα, ενώ εκεί βρίσκεται και το Εκκλησιαστικό Μουσείο με εικόνες του 13ου αιώνα καθώς και εικόνες από τον 18ο αιώνα οι οποίες συνδέονται κυρίως με αγιορείτικο εργαστήριο! Η τρίτη εκκλησία του χωριού, που βρίσκεται 3 χιλιόμετρα μακριά (στα μισά της διαδρομής προς Πέρα Πεδί) και είναι κτισμένη στην ειδυλλιακή κοιλάδα του Κρυού ποταμού, είναι αφιερωμένη στην Αγία Μαύρη.\nΚάνε μια στάση κάτω από τη φυσική σκέπη που σχηματίζει ο μεγαλύτερος πλάτανος της Κύπρου, θαυμάζοντας ένα μαγευτικό περιβάλλον. Η βόλτα στο Κοιλάνι πρέπει οπωσδήποτε να ολοκληρωθεί με επίσκεψη σε κάποιο από τα φημισμένα οινοποιεία του χωριού. Συγκεκριμένα, στο Κοιλάνι βρίσκονται τα οινοποιεία Αγία Μαύρη, Βλασίδης, Βάρδαλης και Κώστας Ερημούδης.\nΑναφορικά με τα Αφάμια:\nΤα Αφάμια, έχουν γίνει πια θεσμός. Μέσα στην ωραία φθινοπωρινή ατμόσφαιρα του χωριού, που από παντού μυρίζει σταφύλι και μούστο, το Κοιλάνι γιορτάζει την πιο όμορφη λαϊκή του εκδήλωση και καλεί όλους να τη χαρούν. Να χαρούν ένα ωραίο καλλιτεχνικό πρόγραμμα, να δοκιμάσουν τον Κοιλανιώτικο παλουζέ, να περπατήσουν στα δρομάκια του χωριού, να επισκεφθούν τα μουσεία, τις εκκλησίες, το σχολείο του, τον Αστυνομικό Σταθμό όπου φιλοξενούνται οι εκθέσεις ζωγραφικής και φωτογαφίας, να αγοράσουν προϊόντα από την πηγή τους: παξιμάδια, σουτσούκο, ξηρούς καρπούς, έψημα, σταφίδες και πολλά άλλα.\nΓιορτάζει ακόμα το Νοέμβριο το άνοιγμα του πιθαριού τα «Πιθοίγια».\nΔιαθέτει πέντε οινοποιεία και μερικά καφεστιατόρια στο χωριό και στην Αγία Μαύρη.\nΤο Κοιλάνι σας περιμένει να το επισκεφθείτε!\nRead 3486 times\tLast modified on Friday, 08 August 2014 10:12\nMore in this category: « Εκδήλωση αφιέρωμα στον Δημήτρη Λιπέρτη στο Άρσος Αναπαράσταση Κυπριακού Παραδοσιακού Γάμου στον Αγρό »\nYou are here: ΚεντρικήΥΠΑΙΘΡΟΣΚοιλάνι: Το Κεφαλοχώρι των κρασοχωριών (Ρεπορτάζ) GOTO_TOP


ΜΕ αρέσει το βιβλίο ΑΦΟΥ!!!: ΠΑΡΟΥΣΙΑΣΗ ΤΟΥ ΒΙΒΛΙΟΥ "ΤΟ Ρ ΤΗΣ ΕΡΩΜΕΝΗΣ " της κ.ΕΙΡΗΝΗΣ ΒΑΡΔΑΚΗ ΤΟ ΣΑΒΒΑΤΟ 5/5/2018 ΣΤΗ ΘΕΣΣΑΛΟΝΙΚΗ ΜΑΣ ΑΦΟΥ!!!\nΠΑΡΟΥΣΙΑΣΗ ΤΟΥ ΒΙΒΛΙΟΥ "ΤΟ Ρ ΤΗΣ ΕΡΩΜΕΝΗΣ " της κ.ΕΙΡΗΝΗΣ ΒΑΡΔΑΚΗ ΤΟ ΣΑΒΒΑΤΟ 5/5/2018 ΣΤΗ ΘΕΣΣΑΛΟΝΙΚΗ ΜΑΣ ΑΦΟΥ!!!\nΟι Εκδόσεις BELL σας προσκαλούν στην παρουσίαση του μυθιστορήματος της Eιρήνης Βαρδάκη "Το Ρ της Ερωμένης" το Σάββατο 5 Μαΐου 2018, στις 15:00 στο Περίπτερο 15 (Αίθουσα ΕΙΠ) στο Διεθνές Εκθεσιακό Κέντρο Θεσσαλονίκης (ΔΕΘ-HELEXPO).\nΓια το βιβλίο θα μιλήσουν οι συγγραφείς Γιώργος Δάμτσιος και Μάριος Δημητριάδης.\nΜέχρι τότε ας γνωρίσουμε την συγγραφέα κ.Ειρήνη Βαρδάκη μέσω του βιογραφικού της και μερικών ερωτήσεων μου που με προθυμία δέχθηκε να απαντήσει και την ευχαριστώ πολύ!!!!\nΗ Ειρήνη Βαρδάκη κατάγεται από το Ρέθυμνο. Γεννήθηκε και ζει στην Αθήνα. Έχει ασχοληθεί με τον κλασικό χορό και τον αθλητισμό. Τα τελευταία χρόνια εργάστηκε στο χώρο της υγείας.Το πρώτο της μυθιστόρημα Κρυσταλλία κυκλοφόρησε το 2017 από τις εκδόσεις Bell.Τον Απρίλιο του 2018 κυκλοφόρησε το δεύτερο της μυθιστόρημα Το Ρ της ερωμένης.\nΤο πρώτο μου μυθιστόρημα το διάβασα σε ηλικία οχτώ ετών, και ήταν "η μάνα" της Περλ Μπακ. Ήταν δώρο από τους γονείς μου μετά από παρότρυνση της δασκάλας μου. Αν και στην αρχή δεν έδειξα τον παραμικρό ενθουσιασμό -προτιμούσα σίγουρα κάποιο παιχνίδι- δέχτηκα τελικά να το διαβάσω. Από τις πρώτες σελίδες αιχμαλωτίσθηκα, μαγεύτηκα, και κάπως έτσι ξεκίνησε ο μεγάλος μου έρωτας για τα βιβλία.\nΑγαπώ όλα τα είδη που έχουν να επιδείξουν υψηλή λογοτεχνία. Λατρεύω την λογοτεχνία! Προσωπικά δεν θεωρώ όλα τα έργα λογοτεχνικά, και διαφωνώ κάθετα με όσους χαρίζουν αυτό τον όρο απερίσκεπτα.\nΣίγουρα Καζατζάκη, Σαμαράκη, Αρτσερ, Nτοστογεφσκι, Ουάιλντ και Μπρυκνέρ.\nΗ συγγραφή ζει και μεγαλώνει μέσα σου -σαν σε λανθάνουσα μορφή- ήρεμη και σιωπηρή. Όταν αποφασίσει να μιλήσει δεν θα ψάξει ούτε για συγκεκριμένο έναυσμα, ούτε για τις κατάλληλες συγκυρίες, απλώς θα σε αιφνιδιάσει.\nΕΡΩΤΗΣΗ:5)To "Ρ της ερωμένης" είναι το δεύτερο σας μυθιστόρημα μετά το "Κρυσταλλία" ,πείτε μας δυο λόγια και για τα δυο σας έργα.\nΗ Κρυσταλλία είναι έργο καρδιάς. Ατίθασο στη δομή, ακραία λυρικό σε σημεία, έντονα συγκινησιακό, έντονα φορτισμένο και σίγουρα με ένα πολύ ιδιαίτερο -μάλλον αξέχαστο τέλος-. Τώρα "το ρ της ερωμένης" έρχεται για να παίξει με το μυαλό, να πειραματιστεί με τον ηλεκτρισμό του, να νοθεύσει τη χημεία του και τελικά να διασκεδάσει με τις όποιες αμφιβολίες του. Οι πέντε ήρωες του βιβλίου δρουν μέσα σε μια σκακιέρα. Η ερωμένη -και "βασίλισσα" ταυτόχρονα- θα παίξει με τη μοίρα όλων, θα αλλάξει για πάντα το ρ της ιστορίας τους. Το τέλος του έργου είναι αναπάντεχο και σίγουρα ανατρεπτικό.\nΕΡΩΤΗΣΗ:6)Πως ξεκίνησε η συγγραφή του βιβλίου σας «Ρ της ερωμένης» και γιατί επιλέξατε αυτόν τον τίτλο και αυτό το εξώφυλλο;\nTο "το ρ της ερωμένης" ξεκίνησε πέρσι την άνοιξη, αμέσως μετά την κυκλοφορία της Κρυσταλλίας και είναι εμπνευσμένο κυριολεκτικά από μια δυνατή παρτίδα σκάκι. Ολόκληρη η ιστορία βασίστηκε σε αυτή την παρτίδα, όπως επίσης και η ιδέα για το εξώφυλλο, το οποίο επιμελήθηκε η Άννα Σταθοπούλου και στην οποία αξίζουν συγχαρητήρια για το εξαιρετικό αποτέλεσμα. Ο τίτλος προέκυψε τυχαία μέσα από το κείμενο στις πρώτες κιόλας σελίδες του, όπου και αναφέρεται.\nTην ερωμένη φυσικά! Η ηρωίδα αυτή ζωντάνεψε σε τέτοιο βαθμό μέσα μου ώστε μπόρεσε και μου υπαγόρεψε ολόκληρο το έργο. Καθ' όλη τη διάρκεια της συγγραφής η ερωμένη ήταν παρούσα. Δεσποτική, καθηλωτική, ίσως το ευφυέστερο και συνάμα το πιο γοητευτικό πλάσμα που γνώρισα ποτέ. Η δυνατή λογοτεχνία αυτού του έργου είναι δική της. Το ίδιο το έργο είναι δικό της. Την ερωμένη ως ηρωίδα δεν τη διάλεξα, με διάλεξε.\nΥπάρχει ήδη μια πολύ δυνατή ιστορία στο μυαλό μου. Πρόκειται για ένα εξαιρετικά δύσκολο εγχείρημα, όμως πιστεύω πως η πορεία του θα με δικαιώσει. Θα μείνω στο ίδιο είδος, ένα ακόμη ψυχολογικό θρίλερ με τον πήχη να ανεβαίνει ψηλότερα.\nΕΡΩΤΗΣΗ:9)Ποιο βιβλίο διαβάσατε πρόσφατα, το αγαπήσατε και θα μας το προτείνατε ανεπιφύλακτα;;\nΠάει λίγος καιρός που ολοκλήρωσα το έργο του Ξενοφώντα Φύτρου "ο θεός του πολέμου" πρόκειται για ένα εξαιρετικό ψυχολογικό θρίλερ, άκρως εθιστικό!\nΕΡΩΤΗΣΗ:10)Θα ήθελα να μοιραστείτε με τους αναγνώστες του blog μας, τη φράση που σας εκφράζει, το τραγούδι που σας αντιπροσωπεύει και την αγαπημένη σας ταινία. Ίσως είναι περισσότερα από ένα, αλλά πείτε τα πρώτα που σας έρχονται στο μυαλό για το καθένα από αυτά....\nΔεν υπάρχει τρόμος που δεν έχει θεοποιηθεί, δεν υπάρχει αρετή που δεν έχει διασυρθεί. Μαρκήσιος ντε Σαντ. Απο τραγούδια θα διάλεγα ένα που να ταιριάζει στην ερωμένη και δεν είναι άλλο από το power (feat. Donna Missal & Travis Pontrelli). Δύο απο τις πιο αγαπημένες μου ταινίες είναι τα χρόνια της αθωότητας και η αιώνια λιακάδα ενός καθαρού μυαλού.\nκα Πατέρα σας ευχαριστώ απο καρδιάς για τις εύστοχες ερωτήσεις σας και για το χρόνο που μου αφιερώσατε. Εύχομαι ολόψυχα κάθε επιτυχία! ❤\nΑναρτήθηκε από Anna Patera στις 3:02 μ.μ.


Δένδιας σε Τουρκία: "Η Ελλάδα δεν θα δεχθεί τετελεσμένα - Δεν θα υπάρξει ανοχή" - Sportlive.gr\nΔένδιας σε Τουρκία: “Η Ελλάδα δεν θα δεχθεί τετελεσμένα – Δεν θα υπάρξει ανοχή”\nΕπισημαίνει επιπροσθέτως ότι παρά την προσήλωση της χώρας μας στον διάλογο επί τη βάσει των κανόνων του Διεθνούς Δικαίου και του Δικαίου της Θάλασσας, προσήλωση την οποία και τώρα επαναλαμβάνει, η Τουρκία αποφάσισε να επιδοθεί στη γνώριμη παραβατικότητά της και προσθέτει: “Απέδειξε και πάλι ότι οι δηλώσεις της περί ετοιμότητας για διάλογο ήταν ανειλικρινείς και προσχηματικές. Ότι αποστρέφεται τις σύγχρονες αντιλήψεις που διέπουν τα κράτη τον 21ο αιώνα. Ότι ζει και ενεργεί στον 19ο αιώνα. Ότι εφαρμόζει πολιτική κανονιοφόρων. Ότι εμμένει στον αποσταθεροποιητικό της ρόλο. Ότι δρα εκτός πλαισίου διεθνούς δικαίου. Ότι επιδιώκει να επιβάλλει τετελεσμένα”.


ΔΙΑΛΕΙΜΜΑΤΑΚΙ: 10 ποδήλατα στη θέση του ενός αυτοκινήτου!!!\n10 ποδήλατα στη θέση του ενός αυτοκινήτου!!!\nΗ Λονδρέζικη εταιρία Cyclehoop παρουσίασε μια πρωτοποριακή ιδέα για να προωθήσει την χρήση των ποδηλάτων. Το εγχείρημα εκπονήθηκε στα πλαίσια του Φεστιβάλ Αρχιτεκτονικής του Λονδίνου και περιλαμβάνει στιρίγματα ποδηλάτων, με σχήμα αυτοκινήτου, βαμμένα σε έντονους χρωματισμούς.\nΗ βασική σκέψη πίσω από αυτή την πρωτοβουλία είναι το ότι 10 ποδήλατα καταλαμβάνουν τον ίδιο χώρο με 1 αυτοκίνητο. Για τον λόγο αυτό θα πρέπει οι άνθρωποι να στραφούν περισσότερο στη χρήση των δίτροχων οχημάτων.\nPosted by Destiny at 9:49 π.μ.\nLabels: ειδήσεις, κατασκευές, περιβάλλον\nΑντρική πονηριά...ΝΑΙ ΥΠΑΡΧΕΙ!!! :Ρ :Ρ :Ρ\nΑυτό θα πει...ΔΟΥΛΕΜΑ!!!\nSakis...Μπουλάς 4 EVER!!!! by Nicky\nΠοιός είναι gay;;;\nΑιγυπτιακό μουσείο Καΐρου\nΕλληνική νοηματική γλώσσα (GSL) σε video clip!!!\nΤο Ηνωμένο Βασίλειο για την κρίση...\nΗ συμφωνία της επιστήμης (The symphony of science)\nΆψογος συγχρονισμός (Νορβηγική Βασιλική Φρουρά)\nΠώς πέρασαν τα χρόνια;;;\nItaly Vs Europe (Κάτι μου θυμίζει...)\nMαθήματα "ελληνικής" οικονομίας!!!\nΟ Βασιλικός γάμος (by T-Mobile)\nΤο θέεεεεεελωωωωωωω!!! (Kinecting with MJ: The Exp...\nLife in a day (Η ζωή μιας ημέρας)\nΆντε βρε...να μας ζήσουν τα ΠΑΙΔΙΑ!!! :) :) :)\nH Κόρδοβα με τις ανθισμένες αυλές\nΙστορία με δίδαγμα\nΒουτιαααααααααά!!! (By MMX)


24epta.blogspot: "Τσιμπάει" κ.Υπουργέ;\nΑπίστευτο κι όμως αληθινο! Η παρακάτω φωτογραφία τραβήχτηκε πριν μερικούς μήνες. Όχι όμως από το...καθιστικό σπιτιού, αλλά μέσα στη Βουλή, την ώρα μάλιστα που συνεδρίαζε η ολομέλεια . Βουλευτής-πρώην υπουργός εμφανίζεται αμέριμνος να προετοιμάζει το weekend του, σχεδιάζοντας προφανώς να αποδράσει με το σκάφος του σε κάποιο κοντινό προορισμό.\nΌπως φαίνεται καθαρά στη φωτογραφία, σημειώνει επιμελώς τι θα χρειαστεί να έχει στις τσάντες που θα έχει μαζί του για να είναι πλήρως εξοπλισμένος! «Φαρμακείο, ψαρικά, βαρίδια, σύρτες, βεγγαλικά, καπνογόνα, φακοί, μπαταρίες, νεσεσέρ, ψαλιδάκια, GPS, κιάλια, χάρτες και τα χαρτιά του σκάφους...», είναι μερικά από όσα σκέφτεται ότι θα χρειαστεί. Κι όλα αυτά βεβαίως γραμμένα, όπως εύκολα προσέχει κανείς με το μελάνι μιας πανάκριβης πένας, MontBlanc...\n"Κρατούσα σημειώσεις την ώρα που είχε διακόψει η βουλή" είπε στον Real fm και τον Νίκο Χατζηνικολάου ο 'Αρης Σταθάκης που με αφορμή το θέμα, ο πρώην βουλευτής της Ν.Δ. δήλωσε απογοητευμένος από την λειτουργία του πολιτικού συστήματος και ξεκαθάρισε ότι δε θα ξαναασχοληθεί με την πολιτική.\nστις 12:39:00 π.μ. Ετικέτες βουλευτές, πολιτική


Καταδικάστηκε εκπαιδευτικός που ασελγούσε σε μαθητές\n6:21 μμ, Τρίτη 20 Οκτ 2015 6:21 μμ, Τρίτη 20 Οκτ 2015\nΔάσκαλος μουσικής καταδικάστηκε σε κάθειρξη 9 ετών από το Μικτό Ορκωτό Εφετείο Θεσσαλονίκης, καθώς κρίθηκε ένοχος για κατάχρηση σε ασέλγεια ανηλίκου.\nΠρόκειται για 43χρονο που το Φθινόπωρο του 2009, καταγγέλθηκε ότι, στη διάρκεια του μαθήματος, προέβη σε ασελγείς πράξεις εναντίον δύο μαθητριών του.\nΗ υπόθεση άρχισε να διερευνάται, όταν μία από τις μαθήτριες εκμυστηρεύτηκε στην μητέρα της τι είχε συμβεί. Τα ηλικίας 6 ετών -τότε- κοριτσάκια εξετάστηκαν κι από παιδοψυχολόγο, ενώ η υπόθεση πήρε το δρόμο της Δικαιοσύνης, σύμφωνα με το Αθηναϊκό Μακεδονικό Πρακτορείο Ειδήσεων.\nΟ 43χρονος κρατούμενος παραπέμφθηκε τελικώς να δικαστεί για κατάχρηση σε ασέλγεια -στη μία περίπτωση τετελεσμένη και στη δεύτερη σε απόπειρα- σε βάρος ανηλίκου που δεν έχει ξεπεράσει το 14ο έτος της ηλικίας από εκπαιδευτικό.\nΑπολογούμενος ενώπιον του δευτεροβάθμιου δικαστηρίου αρνήθηκε το κατηγορητήριο, χαρακτηρίζοντας τις καταγγελίες ψευδείς. Υποστήριξε δε ότι όλα έγιναν στο πλαίσιο ενός «παιχνιδιού», σε μία προσπάθεια, μέσω «της βιωματικής επαφής των μαθητών με την μουσική», να κάνει πιο ελκυστικό το μάθημα. Οι ισχυρισμοί του όμως δεν έπεισαν το δικαστήριο που τον έκρινε ένοχο.\nΠρωτόδικα είχε καταδικαστεί σε κάθειρξη 14 ετών, με το ελαφρυντικό του πρότερου έντιμου βίου.\n"Mπάχαλο" με τα παιδιά που θα ξαναδώσουν πανελλαδικές\nΣοκ στον Τύρναβο - 18χρονος ασελγούσε εις βάρος του 12χ...\nΑσελγούσε σε ανήλικους και συνελήφθη\nΔεν είναι νεκρός ο άνδρας-σύμβολο της τραγωδίας στην Το...\nΤουρκία - Υπέκυψε στα τραύματά του ο άνδρας-σύμβολο της...\n6 στους 10 μαθητές δημοτικού με εμπειρία bullying από δ...\nΣτις φυλακές Τρικάλων ο 52χρονος δάσκαλος\nTο bullying προκάλεσε επεισόδιο στην τάξη – BINTEO\nΈνας δάσκαλος από το σκοτάδι του μεσαίωνα – ΒΙΝΤΕΟ\nΔάσκαλος του πινγκ- πονγκ ασελγούσε σε ανήλικες μαθήτρι...


Ίλιον: Μαθητής πήγε στο σχολείο με φούστα – “Είσαι η ντροπή της κοινωνίας” του είπε ο καθηγητής – Η αντίδραση των συμμαθητών του - Messolonghi Voice\nΊλιον: Μαθητής πήγε στο σχολείο με φούστα – “Είσαι η ντροπή της κοινωνίας” του είπε ο καθηγητής – Η αντίδραση των συμμαθητών του\nmesvoice 4 Φεβρουαρίου, 2022\tNo Comments ΊλιονΜαθητήςΣχολείο\nΚύμα συμπαράστασης έχει προκαλέσει η αποβολή ενός μαθητή από το μουσικό λύκειο στο Ίλιον, ο οποίος πήγε με φούστα στο μουσικό σχολείο.\nΣύμφωνα με την εκπομπή “Live News” του Mega, η επιλογή αυτή του μαθητή εξόργισε τον καθηγητή, που του έδωσε αποβολή. Μάλιστα προέβη σε χαρακτηρισμούς όπως ” είσαι ντροπή της τάξης και της κοινωνίας”.\nΟι συμμαθητές του στάθηκαν άμεσα στο πλευρό του και προχώρησαν σε μια διαφορετική διαμαρτυρία. Συγκεκριμένα τα κορίτσια φόρεσαν παντελόνι και γραβάτα και τα αγόρια φούστες, θέλοντας να δείξουν με αυτόν τον τρόπο τη συμπαράστασή τους προς τον συμμαθητή του για την απαράδεκτη αυτή απόφαση.\nPrevious Previous post: Θεσσαλονίκη: Μεγάλη επιχείρηση σε συνδέσμους του ΠΑΟΚ – Έρευνες για τη σύλληψη δραστών της δολοφονίας του Άλκη\nNext Next post: «Οπλοστάσιο» με στυλιάρια και τσεκούρια βρήκε η ΕΛ.ΑΣ. στην Τούμπα – Δύο συλλήψεις


Chevrolet Bolt: Αναβάλλεται η κυκλοφορία της ανανεωμένης έκδοσης λόγω κορωνοϊού Chevrolet Bolt: Αναβάλλεται η κυκλοφορία της ανανεωμένης έκδοσης λόγω κορωνοϊού\nΗ κυκλοφορία του ανανεωμένου Bolt είχε οριστεί για το 2021, αλλά λόγω προβλημάτων που έχουν προκληθεί εξαιτίας της πανδημίας του κορωνοϊού, η εταιρεία τη μετέφερε για το 2022.\nΣύμφωνα με όσα έχουν γίνει γνωστά, το νέο Chevrolet Bolt θα έχει νέα επανασχεδιασμένα και πιο άνετα καθίσματα. Κάτι που αποτελεί απόρροια του ότι οι κάτοχοι της αρχικής έκδοσης σχολιάζουν αρνητικά τα καθίσματα που διαθέτει.\nΕπιπλέον, η εταιρεία θα ανανεώσει την πρόσοψη του ηλεκτρικού αυτοκινήτου, καθώς και τα πίσω φώτα. Επίσης, θα παρέχει μεγαλύτερη γκάμα καμερών στο μπροστινό παρμπρίζ για να γίνει δυνατή ο προσαρμοστικός έλεγχος πορείας.\nΣτο εσωτερικό του Chevrolet Bolt θα πραγματοποιηθεί ενίσχυση του συστήματος ψυχαγωγίας. Επίσης, η νέα έκδοση θα έχει push-button αντί για το κλασικό shifter. Τέλος το τιμόνι θα είναι πιο sport, τα HVAC κουμπιά θα είναι πιο premium, και οι θύρες USB type-C θα παρέχουν περισσότερη ισχύ από ότι στην τρέχουσα έκδοση.\nΠροηγούμενες δημοσιεύσειςΗλεκτρικό αυτοκίνητο ή όχημα με υδρογόνο;Επόμενες δημοσιεύσειςΑύξηση στις πωλήσεις ηλεκτρικών αυτοκινήτων, στην κορυφή το Renault Zoe


ΠΡΟΣΛΑΛΙΑ: Ποιοι επιβάλλουν τους κανόνες;\nα) Των πανεπιστημιακών πτυχίων και της ακαδημαϊκής σταδιοδρομίας. Δραστηριότητες ζυμωμένες και υποταγμένες πλήρως στην απολογητική υπεράσπιση και την πίστη στο καπιταλιστικό σύστημα του αδηφάγου κέρδους, στις «αξίες» του και στα είδωλά του: Τα είδωλα της αγοράς.\nβ) Των διαπλοκών με το μεγάλο κεφάλαιο και τις συνακόλουθες προσβάσεις στους μηχανισμούς της φήμης και του ελέγχου της «κοινής γνώμης».\nγ) Τέλος σημαντικό «κριτήριο» είναι η αποστασία από το αγωνιστικό σου ιστορικό παρελθόν και η προδοσία των αγωνιστικών σου ιδεών και των κοινωνικών κινημάτων.


Οικονομία24: Deutsche Welle: Σταματήστε τον Ντράγκι!\nδεν έχει επιτυχία και ανοίγει τις πόρτες στους κερδοσκόπους.\nΠαράλληλα τα μηδενικά επιτόκια αποτελούν ότι χειρότερο για αυτούς που υπολόγιζαν στην αποταμίευση για την τρίτη ηλικία. Σαφείς είναι και οι αιχμές για το γεγονός ότι με αυτόν τον τρόπο αφήνει μέσα στο παιχνίδι χώρες του Νότου, όπως η πατρίδα του Μάριο Ντράγκι, η Ιταλία.\nΣυνεχίζοντας, ο αρθρογράφος κάνει λόγο και για την προσφυγική κρίση η οποία πολύ πιθανόν να πλήξει Γερμανία και Ε.Ε. σε συνδυασμό με μια επερχόμενη παγκόσμια ύφεση, ευελπιστώντας πως μέχρι τότε ο Ντράγκι θα έχει εξαντλήσει όλα τα μέσα για την ανάκαμψη της οικονομία.\nΚεντρικό όμως μήνυμα για το 2016 παραμένει η φράση:\nΕν κατακλείδι, το εν λόγω άρθρο αποτελεί προπομπό για το τι θα ακολουθήσει στις αρχές του 2016, όπως επισημαίνουν οι αναλυτές. Η στάση του Βερολίνου για την ποσοτική χαλάρωση και κάθε τι που θα παρεκκλίνει από την σφιχτή δημοσιονομική πολιτική είναι γνωστή και κάθετα αντίθετη. Χαρακτηριστική άλλωστε ήταν και η πρόσφατη άρνηση της Μέρκελ στην πρόσφατη Σύνοδο Κορυφής κατά την οποία δεν υπήρξε κάποια σαφή δέσμευση για την εγγύηση των πανευρωπαϊκών καταθέσεων. Η παρουσία του ΔΝΤ στην Γηραιά Ήπειρο (Ελλάδα), ο έλεγχος της Κομισιόν και της ΕΚΤ σε συνδυασμό με τις προκλήσεις του προσφυγικού είναι ζητήματα που θα απασχολήσουν έντονα το αμέσως επόμενο διάστημα, με την σύγκρουση απόψεων να είναι το κύριο χαρακτηριστικό...\nΔιαβάστε αναλυτικά το άρθρο της DW:\n«Ο ηττημένος του 2015 ονομάζεται Μάριο Ντράγκι. Στα βιβλία ιστορίας θα διαβάζουμε κάποτε: ήταν ο άνθρωπος που άφησε τα φράγματα να σπάσουν, όταν στις αρχές του έτους έθεσε σε ισχύ ένα γιγάντιο πρόγραμμα αγοράς ομολόγων, για να χυθούν στην αγορά εκατομμύρια εκατομμυρίων ευρώ. Το όλο εγχείρημα το εμπλούτισε ο ανώτατος φύλακας του ευρωπαϊκού νομίσματος με τόκους της τάξεως του 0%.\nΌλο αυτό ακούγεται σαν ένα επικίνδυνο μείγμα, και ως έναν βαθμό έτσι ήταν.\nΠοιος ήταν όμως ο στόχος του Ιταλού μάγου από τον πύργο της ΕΚΤ στη Φρανκφούρτη; Οι τράπεζες θα μπορούσαν με αυτόν τον τρόπο να προωθούν στην οικονομία φθηνό χρήμα με τη μορφή δανείων, οι επιχειρήσεις θα έπρεπε να επενδύουν, γεγονός που θα έδινε ώθηση στην οικονομία, θα αύξανε τον πληθωρισμό κι έτσι οι άνθρωποι θα μπορούσαν να αγοράζουν, να αγοράζουν, να αγοράζουν.\nΈτσι ερχόμαστε στη δεύτερο υπερχείλιση φράγματος, η οποία έλαβε χώρα στην Ελλάδα. Μέτρησε κανείς πόσες σύνοδοι κορυφής έπρεπε να πραγματοποιηθούν στις Βρυξέλλες για να τρέξουν πάλι πακέτα βοήθειας δισεκατομμυρίων ευρώ μετά από τις υποσχέσεις για μεταρρυθμίσεις της αριστερής κυβέρνησης της Αθήνας;\nΣτο τέλος συμφωνήθηκε ένα νέο πακέτο κι όλα ησύχασαν.\nΌμως τίποτε ουσιαστικό δεν έγινε στην Ελλάδα το 2015, ώστε να μπορέσει να σταθεί η χώρα μόνη στα πόδια της.\nΤο ίδιο σενάριο και για το 2016. Τώρα όμως το θέμα δε θα κερδίσει την ίδια προσοχή όπως και το 2015, στρέφοντας πάλι τα βλέμματα των ιθυνόντων μακριά από το πραγματικά μεγάλο ευρωπαϊκό πρόβλημα, που είναι και η υπερχείλιση του τρίτου φράγματος: η μεγάλη μεταναστευτική κίνηση.\nΚαθώς ο προορισμός των περισσότερων προσφύγων είναι η Γερμανία κι επειδή η ροή τους δε θα μειωθεί τον επόμενο χρόνο, το γεγονός θα αποτελέσει μεγάλη δοκιμασία για τη γερμανική κοινωνία κι επίσης θα φέρει τη γερμανική οικονομία στα όρια της αντοχής της. Το γεγονός ότι η οικονομία της χώρας πήγε φέτος καλά δε συνεπάγεται απαραίτητα ότι αυτό θα συνεχιστεί και του χρόνου.\nΗ Γερμανία είναι εξαρτημένη από την παγκόσμια οικονομία και δεν είναι καθόλου δεδομένο πώς θα ανταποκριθεί η χώρα σε μια πιθανή παγκόσμια ύφεση. Η μεγάλη μεταναστευτική κίνηση ήταν κάτι που μπορούσε να διακρίνει κανείς από την αρχή στη Γερμανία, αλλά λίγοι ήταν πρόθυμοι να την αντικρίσουν κατάματα.\nΗ επόμενη κρίση είναι βέβαιη. Αλλά η γερμανική κυβέρνηση επιμένει σε ευεργεσίες που κοστίζουν δισεκατομμύρια όπως η σύνταξη στα 63. Ας ελπίσουμε μόνο ότι η επόμενη κρίση της παγκόσμιας οικονομίας θα αργήσει να έρθει.\nΩς τότε ο Μάριο Ντράγκι θα έχει εξαντλήσει όλα τα μέσα για την ανόρθωση της οικονομίας. Η οικονομικοπολιτική του ατζέντα αποτελεί δηλητήριο για την Ευρώπη, επειδή εμποδίζει τις μεταρρυθμίσεις.\nΩς εκ τούτου το σύνθημα για το 2016 είναι: σταματήστε τον Ντράγκι!\nΑναρτήθηκε από i.faitatzoglou στις 11:37 π.μ.


Κυριακή, 30 Δεκέμβριος 2012 19:59\nτου Γεώργιου Χορτάτση\nΗ παράσταση πραγματοποίησε την πρεμιέρα της στις 22 Ιουνίου στο πλαίσιο του Φεστιβάλ Αθηνών & Επιδαύρου 2012 και απέσπασε εξαιρετικές κριτικές. Στη συνέχεια ξεκίνησε περιοδεία σε πολλές πόλεις της Ελλάδας και μετά τις sold out παραστάσεις στις 29 και 30 Οκτωβρίου στα πλαίσια του Φεστιβάλ Δημητρίων έρχεται ξανά στο θέατρο Αυλαία για 10 παραστάσεις.\nΤρεις γυναίκες επί σκηνής - τρεις μάσκες - τρεις συγκλονιστικές ερμηνείες… Βασισμένο στο αριστούργημα του Γ. Χορτάτση «Ερωφίλη», το έργο «Erofili synopsis» παρουσιάστηκε στο θέατρο «Αυλαία» στη Θεσσαλονίκη, από τις 13 έως τις 23 Δεκεμβρίου 2012, σε σκηνοθεσία Σίμου Κακάλα.\nΟ Γεώργιος Χορτάτσης, κρητικός θεατρικός συγγραφέας της περιόδου της ακμής της κρητικής λογοτεχνίας, γεννήθηκε στο Ρέθυμνο στα μέσα του 16ου αιώνα και πέθανε μετά το 1605. Πολύ λίγα στοιχεία υπάρχουν για τη ζωή του. Καταγόταν από αρχοντική γενιά του Βυζαντίου και οι πρόγονοί του έφτασαν στην Κρήτη από τη Μικρά Ασία. Η οικογένειά του ανήκε στην τάξη των ευγενών ή των μεγαλοαστών. Οι Χορτάτσηδες αναφέρονται από έναν Ιταλό περιηγητή του 15ου αιώνα ως η πρώτη οικογένεια που εγκαταστάθηκε στην Κρήτη την εποχή του Νικηφόρου Φωκά. Επίσης, στα 1644, σε απογραφή που έγινε στο νησί, οι Χορτάτσηδες φαίνεται να ανήκουν στους Κρητικούς ευγενείς. Εξάλλου και ο εκδότης της Ερωφίλης, ο Κρητικός Αμβρόσιος Γραδενίγος, χαρακτήρισε το έργο ως «ποίημα του λογιωτάτου και ευγενεστάτου κυρίου Γεωργίου Χορτάτση του Κρητικού».\n«Το ψες εδιάβη, το προψές πλιο δεν ανιστοράται,\nΣπίθα μικρά το σήμερα, στα σκοτεινά λογάται…» Ερωφίλη- Γ. Χορτάτσης\nΕπηρεασμένος έντονα από την ιταλική λογοτεχνία, ο Τζώρτζης (όπως ο ίδιος αυτοαποκαλείται) Χορτάτσης, γράφει σε δεκαπεντασύλλαβο στίχο μια κρητική τραγωδία, την Ερωφίλη. Αφηγηματικός τόπος της τραγωδίας ένας σκοτεινός δρόμος, σκιές και θεριά, ματωμένοι τοίχοι, ένα απειλητικό φάντασμα… Η ιστορία της Ερωφίλης είναι μυθική. Αποτελείται από πρόλογο (αφηγείται ο Χάρος), πέντε πράξεις με ισάριθμα χορικά και τέσσερα ιντερμέδια, που παρεμβάλλονται ανάμεσα στις πράξεις του έργου. Ο Φιλόγονος, βασιλιάς της Αιγύπτου, δολοφόνησε τον αδελφό του για να πάρει το θρόνο του και παντρεύτηκε τη γυναίκα του. Από τη γυναίκα του αδελφού του απέκτησε μια κόρη, την Ερωφίλη. Στη βασιλική αυλή μαζί με την Ερωφίλη μεγαλώνει και ο Πανάρετος, νέος από βασιλική οικογένεια, άγνωστη όμως στον Φιλόγονο. Ο Πανάρετος και η Ερωφίλη έζησαν από παιδιά μαζί και σταδιακά η παιδική φιλία εξελίχθηκε σε έρωτα. Ο Πανάρετος πηγαίνει στον πόλεμο και σώζει το βασίλειο από εχθρική επίθεση. Μετά τον πόλεμο οι δύο νέοι παντρεύονται κρυφά. Ο βασιλιάς, όμως, θέλει να παντρέψει την κόρη του με κάποιον βασιλιά της Περσίας. Στέλνει τον Πανάρετο για να της το αναγγείλει και να την πείσει να δεχθεί το γάμο. Ο Φιλόγονος μαθαίνει για το μυστικό γάμο των δύο νέων και αποφασίζει να τιμωρήσει τον Πανάρετο, ο οποίος προσπαθεί να πείσει τον βασιλιά για την ευγενική του καταγωγή. Ο Φιλόγονος βασανίζει τον Πανάρετο και προσποιούμενος στην Ερωφίλη ότι τη συγχωρεί, της προσφέρει ως γαμήλιο «δώρο» σε μια χρυσή λεκάνη το κεφάλι, τα χέρια και την καρδιά του αγαπημένου της. Η Ερωφίλη θρηνεί και αυτοκτονεί. Οι γυναίκες του παλατιού αναλαμβάνουν να τιμωρήσουν το βασιλιά (ο χορός οδηγείται από την παραμάνα της Ερωφίλης, τη Νένα). Τον ποδοπατούν μέχρι θανάτου. Ένας επιτηδευμένα έντεχνος λόγος με προτάσεις υπερβολικά μεγάλες, με αλλαγμένη τη σειρά των λέξεων, ένας λόγος με καθαρά μανιεριστική οργάνωση με πολλά λογοπαίγνια κι επαναλήψεις, με ονόματα που αποκαλύπτουν το χαρακτήρα των ηρώων, τις μεταξύ τους σχέσεις και το αποτύπωμα αυτών στον χώρο. Το κείμενο ακόμα κι αν γνωρίζαμε την κρητική γλώσσα θα μας ήταν πάλι αρκετά δυσνόητο λόγω της εξαιρετικά σύνθετης γραφής του – αλλάζει μέχρι και την σύνταξη των λέξεων δημιουργώντας μια σύνταξη που δεν υπάρχει παρόμοια της σε άλλο νεοελληνικό έργο-. (…Ζέστη πως είναι μπορετό το χιόνι να γεννήσει, γη μαραμένη κρύο νερό φύτρα ποτέ ν αφήσει…). Λαμβάνοντας υπόψη την υφολογική δυσκολία της τραγωδίας, την μεγάλη της έκταση (3.205 στίχοι) αλλά και το δυσνόητο της γραφής της, νοιώθουμε ευτυχείς γιατί μας δίνεται η ευκαιρία να έρθουμε κοντά σε ένα αριστούργημα της λογοτεχνίας μας προσαρμοσμένο στα σημερινά δεδομένα τόσο, όσο να διατηρείται ο πυρήνας, αλλά και το ιδιαίτερο ύφος κι η τεχνική του. Κι όμως με αυτό το «τόσο» - «όσο», γεννάται ένα νέο κείμενο. Το κείμενο της παράστασης είναι ένα αυτόνομο έργο που διακρίνεται από λόγο πυκνό και αυστηρά οργανωμένο τόσο από νοηματική όσο και από υφολογική άποψη. Με δραματική ένταση που πυκνώνει ολοένα και περισσότερο, το κείμενο είναι ένας κρυμμένος ποιητικός λόγος μέσα σε μια άκρως ενδιαφέρουσα δραματική κατάσταση και θεατρική ατμόσφαιρα. Μπορούμε να διακρίνουμε καλοσχεδιασμένους ανθρώπινους χαρακτήρες με εξαιρετική μαεστρία, δραματική ένταση και στέρεη αρχιτεκτονική. Κι ενώ εκτιμάται απόλυτα η πιστότητα στο πρωτότυπο έργο - και ως σεβασμός στο κρητικό αριστούργημα, αλλά και ως θεατρική τεχνική και αξιοποίηση των ιδιαιτεροτήτων που κάνουν αυτό το έργο μοναδικό - εντούτοις, παραμένουν κάποιες ελάχιστες στιγμές που καθίσταται δυσνόητο (έχει διατηρηθεί σε μεγάλο βαθμό η κρητική διάλεκτος και ο δεκαπεντασύλλαβος διακατέχει όλο το κείμενο), αφαιρώντας όμως εποικοδομητικά έναν διδακτισμό και πλατειασμό που χαρακτηρίζει το πρωτότυπο έργο (συνήθεια και απαίτηση της εποχής). Ο χρόνος και ο χώρος, επίσης -όπως και στο πρωτότυπο- διαλύονται, δεν υπάρχουν. Εξάλλου ο Χορτάτσης – ο επισημότερος έλληνας ποιητής του 16ου αιώνα-, οπτικοποιεί έναν τόπο που όχι μόνο δεν είναι ορατός αλλά που οι άνθρωποι τον ταυτίζουν με το υπερπέραν, το επέκεινα, το θάνατο). Και οι τρεις γυναίκες –σε όλους τους ρόλους- έχουν έναν χαρακτήρα απόκοσμο. Τα πάντα έχουν μια υφή απόκοσμου. Και μόνον η σκηνή της οπτικής και χρονικής αντιπαραβολής κατά την οποία τα δυο αδέλφια, νεκρός και ζωντανός, ξανασυναντιούνται και στέκουν μπροστά μας ταυτόχρονα, είναι αρκετή για να δημιουργήσει αυτή την ατμόσφαιρα. Είναι όμως έτσι περίτεχνα καμωμένο και τόσο επιμελώς σκηνοθετημένο που τα ελάχιστα σημεία που στερηθήκαμε από το κείμενο τα αναπληρώνουμε από την κινησιολογία των ηθοποιών και το ανεξάντλητα εκφραστικό σώμα τους. Και η ανύπαρκτη σφαίρα του χώρου και του χρόνου δεν γίνεται αντιληπτή παρά μόνο στο τέλος, διότι καθόλη την διάρκεια της παράστασης νοιώθουμε τον απόκοσμο χώρο ως χώρο που μας περιβάλλει. Ως τόπο οικεία βιωμένο. Ο κειμενικός χώρος– παρά την αναγκαία παρέμβαση στον λόγο του πρωτότυπου έργου- παραμένει σταθερός και αναλλοίωτος, φιλοξενώντας μας σε ένα αδιάκοπο νήμα παρά τους 4 αιώνες που μεσολάβησαν.\nΗ σκηνοθεσία του Σίμου Κακάλα, είναι η ποίηση στη σκηνοθεσία. Οφθαλμοφανώς, εξαιρετικά καλοδουλεμένη μέχρι και την παραμικρή πινελιά, προσδίδει ένα άρωμα αληθινής και ουσιώδους συνεργασίας μεταξύ των συντελεστών της παράστασης καθότι έχουν όλοι τους έναν αξιοσημείωτο συγχρονισμό και κινούνται μεταξύ τους με εκπληκτική εσωτερική ομοιογένεια.- Τα σκηνικά μινιμαλιστικά, αφαιρούν μόνον τις περιττές αλήθειες της πραγματικότητας, σχεδόν ανύπαρκτα και με ταχυδακτυλουργική ευλυγισία. Αλλά και με απόλυτο σεβασμό στο πολύτιμο αυτό λογοτεχνικό μνημείο. Ιδιαίτερη μνεία αξίζει στην εξώκοσμη, μαγική, γοτθική μουσική που σαγηνεύει όπως και στους μυστηριακούς και υποβλητικούς φωτισμούς. Μουσική και φωτισμός τείνουν κι αυτά να γίνουν οι πρωταγωνιστές της παράστασης. Η εξαιρετικότατη ερμηνεία απαράμιλλης υποκριτικής τεχνικής από τις τρεις ηθοποιούς τις καθιστά υπόδειγμα υπόκρισης θεατρικού λόγου. Και οι τρεις γυναίκες αλλάζουν μάσκες και κάθε φορά, προβάλλει στα μάτια του θεατή μια νέα μορφή. Ο λόγος τους είναι ευθύς, αποτελεσματικός και ζωντανός. Σύμφυτος με τη δράση, ο λόγος τους είναι ο ίδιος δράση, ταυτισμένος πλήρως με πρόσωπα που εκφράζουν βαθύτατες τραγικές καταστάσεις. Στο τέλος της παράστασης ακούμε από τον σκηνοθέτη πως κατ’ επιλογή η εξουσία αυτή τη φορά θα μείνει ατιμώρητη. Κι έτσι, αντί του χορού των γυναικών που ποδοπατεί και σκοτώνει τον άπληστο και εγωκεντρικό βασιλιά στο πρωτότυπο κείμενο, σε αυτή την οικεία μα και απόκοσμη ποιητική εκδοχή, ο βασιλιάς (η εκάστοτε αρχή) παρά το κακό που έφερε, παρά την σατανική φύση και καταδυναστεία του, εξακολουθεί να υπάρχει, να ζει. Μια συγκλονιστική παράσταση που ενεργεί ψυχοτρόπα πάνω μας. Το «απόλυτο θέατρο», γεννημένο από την εξαιρετική σκηνοθεσία και υποκριτική, την κομψότατη και ποιητικότατη αισθητική, εκπληκτική κινησιολογία, ονειρική μουσική, και φωτισμούς που υποβάλλουν και μαγεύουν.\nΗ ΕΤΑΙΡΕΙΑ ΘΕΑΤΡΟΥ ΧΩΡΟΣ συμπληρώνει οκτώ χρόνια περιοδείας ως θίασος ρεπερτορίου. Οι θεατρικές της παραγωγές – «Γκόλφω» του Σπ. Περεσιάδη, «Απόκοπος» του Μπεργαδή, «Ερωφίλη» του Γ. Χορτάτση, «Λιωμένο Βούτυρο» του Σ. Σερέφα - έχουν παρουσιαστεί σε διάφορες εκδοχές σε όλη την ελληνική περιφέρεια, σε παραμεθόριες περιοχές, σε αστικά κέντρα, σε Διεθνή Φεστιβάλ εντός και εκτός συνόρων. Έχει, μεταξύ άλλων, συνεργαστεί με Πανεπιστημιακά Ιδρύματα, ΔΗΠΕΘΕ, το Κρατικό Θέατρο Βορείου Ελλάδος και το Εθνικό Θέατρο. Βραβεύτηκε το 2007 από την Ένωση Ελλήνων Κριτικών για το σύνολο της δραστηριότητάς της και από το 2006 επιχορηγείται από το Υπουργείο Πολιτισμού. Το 2007 επιλέγεται επίσης από το Διεθνές Ινστιτούτο Θεάτρου για να συμμετάσχει σε Διεθνή Φεστιβάλ, εκπροσωπώντας τη χώρα. Με την παράσταση «Erofili synopsis» ο θίασος ολοκληρώνει την ερευνητική του δουλειά στην Κρητική Αναγέννηση (2007 – 2012). Μια θεατρική πρόταση, αποτέλεσμα της πορείας του θιάσου που ξεκίνησε με τον «Απόκοπο» του Μπεργαδή από 2007 μέχρι το 2011 (Διεθνές Κρητολογικό Συνέδριο - Ρέθυμνο) και συνεχίστηκε με δύο ασκησιολογικού χαρακτήρα σχεδιάσματα της «Ερωφίλης» (2008, 2010).\nΔιάρκεια Παράστασης 1 ώρα και 40 λεπτά (χωρίς διάλειμμα)\nΑπό το Σάββατο, 1 Δεκεμβρίου 2012 πραγματοποιείται προπώληση εισιτηρίων στο Θέατρο Αυλαία και στα κατάστημα Public με μειωμένη τιμή εισιτηρίου.\nΠροπώληση: 10 € Γενική Είσοδος Τιμή στο ταμείο: 15 € Γενική Είσοδος, 10 € Φοιτητικό, Μαθητικό, Ανέργων\nΠληροφορίες: Θέατρο Αυλαία, τηλ. 2310 237700


Ψυχραιμία, δεν προκρίθηκε ακόμα ο ΠΑΟΚ | SDNA\n28 Ιουλίου 2016, 16:30\nΤελευταία ανανέωση: 28 Ιουλίου 2016, 16:45\nΔικαιολογημένο θεωρώ ως ένα βαθμό, τον ενθουσιασμό που δημιουργήθηκε στις τάξεις των φιλάθλων του ΠΑΟΚ από το αποτέλεσμα του αγώνα με τον Αγιαξ στην Ολλανδία. Το τελικό 1-1 σαφώς και αυξάνει σημαντικά τις πιθανότητες πρόκρισης του Δικεφάλου στα play off του Champions League. Η ισοπαλία με γκολ, ήταν ένα από τα αποτελέσματα που επεδίωκαν στον ΠΑΟΚ πριν την έναρξη του αγώνα.\nΑναλύοντας τα δεδομένα εύκολα καταλήγουμε στο συμπέρασμα ότι η ομάδα του Βλάνταν Ιβιτς έχει τον πρώτο λόγο στη «μάχη» της πρόκρισης. Ο Δικέφαλος έδειξα στοιχεία σοβαρής ομάδας στο Αμστερνταμ. Σοβαρός, πειθαρχημένος, αφοσιωμένος στο αγωνιστικό πλάνο που κατέστρωσε η τεχνική ηγεσία, θα μπορούσε να είχε φύγει νικητής αν δεν έδειχνε τόσο μεγάλο σεβασμό στον αντίπαλο.\nΟ Αγιαξ ήταν όπως τον περιμέναμε. Για την ακρίβεια όπως τον περιέγραφαν τις προηγούμενες μέρες Ολλανδοί δημοσιογράφοι και αναλυτές του ποδοσφαίρου. Ομάδα με πολύ ταλέντο, ποιότητα και ποδοσφαιριστές - αθλητές με αστείρευτα πνευμόνια που κυνηγούν το αποτέλεσμα μέχρι το τελευταίο λεπτό του αγώνα. Πολλά χαρίσματα αλλά και σοβαρά μειονεκτήματα όπως η έλλειψη παικτών με προσωπικότητα.\nΓια να μην παρεξηγηθώ, δεν υποστηρίζω ότι λείπει η προσωπικότητα από τους παίκτες του Αγιαξ. Η βιομηχανία των ποδοσφαιρικών ακαδημιών του Αγιαξ… παράγει παίκτες που εξελίσσονται σε ηγέτες. Τη δεδομένη χρονική στιγμή, το νεαρό της ηλικίας των παικτών που χρησιμοποιεί ο Μπος, δεν τους επιτρέπει να έχουν τα χαρακτηριστικά του ηγέτη που θα πάρει πρωτοβουλίες και θα σηκώσει την ομάδα στις δύσκολες στιγμές. Ο Αγιαξ είναι ομάδα συνόλου, αναγκαστικά με δεδομένη την έλλειψη έμπειρων παικτών, ικανών να αλλάξουν την ροή ενός αγώνα. Αυτό εννοώ όταν αναφέρομαι σε έλλειψη προσωπικοτήτων.\nΘεωρώ πολύ πιθανό σε μερικά χρόνια οι νεαροί παίκτες που αποτελούν σήμερα τον Αγιαξ, να πουληθούν ακριβά (πολύ ακριβά για την ακρίβεια) σε διάφορους ευρωπαϊκούς συλλόγους. Όπως ακριβώς έγινε με την περίπτωση του Πολωνού Μίλικ που μετακινήθηκε από τον Αγιαξ στην Νάπολι έναντι του ποσού των 25.000.000 ευρώ.\nΟ Αγιαξ που είδα στο Αμστερνταμ δεν έχει πολλά περιθώρια βελτίωσης μέχρι το παιχνίδι της Τούμπας. Ακόμα κι αν χρησιμοποιηθεί ο Μπαζούρ που έλειψε λόγω τραυματισμού από το πρώτο παιχνίδι, θα έχουν δύσκολη αποστολή οι Ολλανδοί απέναντι στον ΠΑΟΚ στην κατάμεστη (και φλεγόμενη από πάθος) Τούμπα. Παιχνίδια όπως ο επαναληπτικός, προϋποθέτουν εμπειρία και σωστή διαχείριση για να φτάσει μια ομάδα στο επιθυμητό αποτέλεσμα.\nΟλ΄ αυτά δεν σημαίνουν ότι ο ΠΑΟΚ προκρίθηκε. Ο ενθουσιασμός που επικρατεί στον ασπρόμαυρο οργανισμό πρέπει να μείνει μακριά από παίκτες και τεχνική ηγεσία. Διαπιστώνω ότι αυτή είναι η προσέγγιση του Βλάνταν Ιβιτς στο θέμα. Ο Σέρβος κρατά χαμηλούς τόνους και έχει τον τρόπο να μεταφέρει την φιλοσοφία τους στους παίκτες. Ο επαναληπτικός είναι αγώνας διαχείρισης και μόνο. Σοβαρότητα, πειθαρχία και αυτοσυγκέντρωση είναι τα στοιχεία που όποια ομάδα διαθέτει, θα δει το όνομα της στην κλήρωση των play off του Champions League που θα πραγματοποιηθεί την Παρασκευή 5 Αυγούστου.\nΠροσθέτω επίσης, ότι θα δούμε στην Τούμπα καλύτερο ΠΑΟΚ σε σχέση με την εικόνα της ομάδας στην Ολλανδία. Μετά από 90’ δοκιμασίας στο Αμστερνταμ, ο Δικέφαλος θα παρουσιαστεί ακόμα καλύτερος τόσο ανασταλτικά όσο και δημιουργικά. Κάθε μέρα –όπως έχω τονίσει και στο πρόσφατο παρελθόν- ο βαθμός ομοιογένειας της ομάδας αυξάνεται ενώ αυξημένες είναι και οι πιθανότητες συμμετοχής του Κάνιας στον επαναληπτικό. Το επισημαίνω γιατί πιστεύω ότι ο Ισπανός θα εξελιχθεί σε χρησιμότατο εργαλείο στον φετινό ΠΑΟΚ.\nΟι αδυναμίες που εντόπισε ο Ιβιτς στην Ολλανδία μπορούν να διορθωθούν για να παρουσιάσει ο ΠΑΟΚ ακόμα καλύτερη εικόνα στη ρεβάνς της Τούμπας. Αρκεί η ομάδα να μείνει μακριά από το πανηγύρι που στήνεται ενόψει του επαναληπτικού. Ο κόσμος δικαιούται να ζει με τον δικό του τρόπο τις ημέρες μέχρι τον επαναληπτικό. Η ομάδα όχι. Έχει έναν στόχο που μπορεί να επιτευχθεί με απόλυτη αυτοσυγκέντρωση και σοβαρότητα.\nΗ Χάποελ, η κορυφή, ο πάτος, τα πόκερμον και... η Νότιγχαμ